
Studii 


Unele consideraţii privind istoria dreptului 
românesc. Nicolae lorga, istoric al dreptului 


Scurtă pledoarie pentru 
actualitatea şi importanţa 


istoriei dreptului românesc 

În evoluţia contemporană a ştiinţelor se constată 
şi o tendinţă spre istorism şi istoricitate. Mai toate 
Ştiinţele într-o formă sau alta şi-au conceput propria 
lor istorie. Există o istorie a filosofiei, a logicii, a 
artelor, a fizicii ş.a.m.d. Această realitate ştiinţifică 
denotă faptul că istoria nu poate fi redusă numai la 
desfăşurarea evenimentelor cu caracter social şi 
politic în funcţie de criteriul temporar. Istoria ca 
ştiinţă are evident o dimensiune complexă reliefată 
şi prin diferitele ramuri ale sale, prin tendinţa 
firească a disciplinelor ştiinţifice de a-şi legitima 
existenţa pe însăşi evoluţia lor. Acest fapt exprimă 
legătura dialectică dintre continuitate şi 
discontinuitate în dezvoltarea cunoaşterii umane, în 
general în evoluţia spiritului omenesc. Istoria 
diferitelor discipline ştiinţifice reprezintă astfel nu 
numai un fapt de cunoaştere, dar şi o necesitate 
ontologică pentru a concepe formele concrete de 
cunoaştere în dialectica lor, altfel spus, prezentul 
cercetării ştiinţifice şi realitatea ontologică a creaţiei 
umane se întemeiază pe trecutul acestora în 
condiţiile în care este vizat viitorul. 

O astfel de rațiune a stat şi stă la baza apariţiei şi 
dezvoltării istoriei dreptului în general, dar şi a 
istoriei dreptului românesc ca discipline ştiinţifice şi 
implicit forme concrete de cunoaştere şi construcţie 
juridică. Nu dorim să aprofundăm problematica 
extrem de interesantă a formării şi evoluţiei istoriei 
dreptului ca disciplină ştiinţifică distinctă, dar dorim 
să subliniem necesitatea unei abordări din 
perspectivă istorică a fenomenului juridic pentru că 
numai în acest mod se poate înţelege esenţa 
dreptului, exprimată de dialectica sa în plan istoric. 
Fenomenul istoric în domeniul ştiinţelor juridice este 
concretizat şi de formarea unei interpretări 
istoriciste a dreptului de diferitele şcoli şi curente 
care s-au manifestat de-a lungul timpului. 

Un alt argument pentru importanţa şi actualitatea 
istoriei dreptului îl reprezintă însăşi modul de 
construcţie şi legitimitatea normelor juridice. 
Abordările în spiritul pragmatismului şi utilitarismului 

juridic tind să explice sistemul normativ numai prin 
voinţa politică a legiuitorului sau prin scopul urmărit. 
Realitatea juridică este mult mai complexă şi nu 
poate fi redusă exclusiv la interpretările praxiologice 
ale dreptului. Normele juridice au un conţinut 
complex şi o determinare complexă, regăsite printre 
altele în însăşi evoluţia fenomenului juridic. 
Pragmatismul juridic poate evidenția cel mult 
elementul de discontinuitate în evoluţia fenomenului 
juridic dar nu şi continuitatea acestuia care este un 
element component al însăşi legitimităţii dreptului 
unui popor într-un moment istoric determinat. 

În această succintă pledoarie este necesar să 
subliniem şi un alt aspect. Fiinţa unei naţiuni şi a 

organizării sale statale este exprimată în primul rând 
în planul cunoaşterii de istorie. Istoria unui stat are 
evident un caracter unitar şi nu poate fi disociată de 
fenomenul juridic. Prin urmare, înţelegerea 
corespunzătoare a realităţilor istorice în plan social 
şi politic ale unui stat este condiţionată şi de 
surprinderea evoluţiei fenomenului juridic. Statul în 
evoluţia sa istorică nu poate fi conceput numai prin 
fapte politice sau sociale, ci şi prin formele juridice 
determinate de elementele economice şi politice dar 
care exprimă în acelaşi timp aceste realităţi. 
Unitatea istoriei unui stat este astfel în mod firesc 
întregită prin istoria dreptului său. În acest sens, 
Hegel afirma că raportarea la istorie înseamnă de 
fapt conştiinţa existenţei statului în progresul 
acesteia întru libertate. 

În acest context, şi în România, mai ales în 
perioada interbelică, s-a format şi dezvoltat o 
adevărată şcoală a istoriei dreptului românesc, a 
cărui conţinut şi importanţă nu este încă în 
suficientă măsură afirmată de ştiinţele juridice 
contemporane. Autori precum academician Nicolae 
lorga, academician Andrei Rădulescu, profesorii 
Valentin Georgescu, George Fotino, Paul Gogeanu, 
loan Firoiu, Emil Cernea, Vladimir Hanga, 
Alexandru Herlea, loan Ceterchi şi alţii au adus o 
contribuţie deosebit de importantă la înţelegerea 
fenomenului istoric al dreptului românesc şi implicit 
la fundamentarea şcolii româneşti de istorie a 
dreptului. În acest studiu vom consemna câteva 
aspecte privind contribuția marelui savant român 
Nicolae lorga la istoria libertății înțeleasă ca fapt 
istoric, inclusiv prin raportare la dreptul românesc. 

Efortul ştiinţific al unor asemenea personalităţi s- 
a orientat şi în direcţia explicării ştiinţifice a 
individualităţii poporului şi statului român de-a lungul 
istoriei sale inclusiv în plan juridic. Istoria dreptului 
românesc demonstrează existenţa statului 
românesc ca entitate şi subiect distinct în diverse 
perioade istorice, oricât de puternice au fost 
vicisitudinile sau dominaţiile la care acesta a fost 
supus. Realitatea incontestabilă a existenţei unui 
drept românesc în toate epocile istorice reprezintă 
un argument important al autonomiei existenţiale şi 
chiar statale a poporului român. Existenţa unor 
reguli juridic cutumiare cu caracter sistemic 
menținute timp de sute de ani, unele existente şi în 
prezent reprezintă numai unul din numeroasele 
aspecte care evocă, prin intermediul istoriei 
dreptului, individualitatea şi permanenţa istorică a 
poporului român pe acest teritoriu, dar şi în statele 
învecinate. 

Este regretabil că în prezent preocupările 
ştiinţifice pentru dezvoltarea disciplinei istoriei 
dreptului românesc au scăzut în mod considerabil. 
La facultăţile de drept, de mai mult timp, nu mai este 
inclusă în programă disciplina „Istoria generală a 
dreptului”, iar timpul alocat pentru predarea „Istoriei 
statului şi dreptului românesc” s-a redus în mod 
considerabil, această din urmă disciplină având un 
caracter auxiliar în planul de învăţământ. La fel de 
regretabilă este şi lipsa unor programe ştiinţifice de 
anvergură privind cercetarea şi înţelegerea 
instituţiilor dreptului românesc de-a lungul evoluţiei 
lor istorice. Există tendinţa de a reduce dreptul 
numai la dimensiunea normativă actuală în 
contextul unei preocupări mult prea accentuate 
pentru fenomenul globalizării juridice şi chiar 
subordonării sistemului juridic românesc altor 
sisteme, cum este cel al Uniunii Europene. Dorim să 
amintim că nu numai individualitatea dar chiar fiinţa 
statului şi dreptului unui popor, chiar esenţa 
existenţială a naţiunii au legitimitate numai dacă 
există fundamente istorice solide care să justifice 
prezentul şi să permită deschiderea spre viitor în 
direcţia nu a unei simple integrări în alte realităţi sau 
sisteme sociale, juridice ori politice, ci prin 
păstrarea, afirmarea individualităţii ca sistem statal 
şi juridic independent şi coerent. 

În acest context, încercăm în cele ce urmează să 
prezentăm unele din vechile instituţii şi izvoare ale 
dreptului românesc pentru a aduce în acest fel un 
modest argument la ideea continuității juridice a 
statului român, mai ales în perioadele în care fiinţa 
statală a poporului român era ameninţată sau chiar 
pusă la îndoială. 


Jus Valachicum 

Acest termen desemnează dreptul românesc 
(valah) sau dreptul românilor (valahilor) al cărui 
conţinut a fost sistemul de reglementare 
obişnuielnică, de obşte, existent îndeosebi în Ţara 
Românească şi Moldova, dar şi în Transilvania, 
precum şi în statele vecine în care existau 
comunităţi româneşti. Noţiunea de „jus Valachicum” 
este regăsită în documentele feudale străine şi se 
referă la sistemul de cutume (dreptul românilor) pe 
care statul feudal străin, în faza lui de treptată 
consolidare, l-a receptat, recunoscându-i aplicarea 
în rândurile unei populaţii româneşti (valahe), 
băştinaşă sau durabil stabilită pe un intens teritoriu. 
Acest sistem juridic a fost o formă de organizare 
particulară, impusă de treapta de dezvoltare a 
statului respectiv şi de puternicele tendinţe de 

autonomie a aşezărilor valahe. Sistemului de drept 
propriu românesc i s-au adăugat, în cursul receptării 
cutumiare sau formale de către statul feudal, o serie 
de dispoziţii şi obiceiuri noi menite să-i asigure o 
netă funcţiune feudală. 

Dorim să subliniem că acest sistem juridic, acolo 
unde a putut avea o dezvoltare organică 
neîntreruptă, spre un feudalism românesc, a 
constituit, sub o altă denumire şi cu adânci 
transformări, o treaptă de trecere spre dreptul feudal 
(legea ţării, obiceiul pământului), al fiecăruia din 
cele două state româneşti, respectiv [ara 
Românească şi Moldova. 

Expresia de „jus Valachicum” este rezultatul unei 
îndelungate dezvoltări în plan istoric. Atât românii 
autohtoni din Transilvania, de la cristalizarea lor 
etnică, precum şi populaţia aflată în Halici şi sudul 
Poloniei, începând cu sfârşitul secolului al XII-lea au 
trăit după vechile lor obiceiuri, chiar înaintea 
consfinţirii formale a regimului de "jus Valachicum”. 

Termenul de „valah” care apare în sintagma mai 
sus menţionată este de regulă în studiile de 
specialitate cu referire la elementele unei populaţii 
române, respectiv străromâne sau la poporul unui 
stat român organizat. 

În Moldova, o expresie asemănătoare cu aceea 
de "jus Valachicum” o întâlnim în documente din 
secolul al XV-lea. Astfel, într-un document din 30 
septembrie 1445 Ştefan al Il-lea decide ca un rob 
tătar, în caz de iertare de robie să trăiască „după 
legea valahă (românească), iar nimeni să nu 
îndrăznească să-i amintească de robie şi să nu-l 
poată lua”. Într-un alt document emis de Ştefan cel 
Mare la data de 8 februarie 1470 se aminteşte de un 
tătar dezrobit care urma să trăiască aşa cum stau şi 
trăiesc în ţara noastră toţi valahii (românii) după 
legea lor valahă românească. 

În Ţara Românească „legea valahă” este 
menţionată în documentul din 4 februarie 1619, 
aparţinând lui Gavril Movilă şi într-un alt document 
emis la data de 26 martie 1623 de Matei Basarab. 

Documentele mai sus menţionate, în special cele 
din Moldova, relevă faptul că „legea valahă” este 
legea oamenilor liberi (nerobi), fără însă ca termenul 
de „valah” să se refere la toată populaţia liberă a 
țării. Un dezrobit, de altfel, nici nu ar fi putut fi supus 
legii boierilor, de pildă. Un document al lui Ştefan 
cel Mare din anul 1491 demonstrează că „valahii” 
din punct de vedere juridic erau treapta de jos a 
populaţiei spre deosebire de boieri şi cneji. 

În cele două ţări române au existat de la început 
sau vor apărea cu vremea, unele reglementări 


Restituiri Pitești nr. 1/2020 





Studii 


particulare în raport cu criteriul personal sau 
material, sau chiar teritorial, denumite şi afirmate ca 
atare: legea românilor (acolo unde se poate admite 
sigur că se limita la „vecini”), legea robilor (a 
tătarilor); legea sau pravila bisericii. În alte cazuri, 
fără o expresie tehnică, regula de drept în sistemul 
cutumiar era înfăţişată ca privind un drept al cnejilor, 
târgoveţilor sau boierilor. 

În cadrul statului feudal ungar, liniile generale de 
dezvoltare ale lui „jus Valachicum” are unele 
particularităţi. Astfel, din documente emise în 
secolele XV şi XVI, rezultă că sistemul de drept 
cutumiar cu această denumire era specific 
organizării şi vieţuirii populaţiei româneşti, deosebită 
de populaţia maghiară şi avea ca obiect inclusiv 
probleme specifice proprietăţii, folosirii păşunilor, 
răscumpărării animalelor, respectarea termenelor 
stabilite şi reguli de soluţionare a pricinilor. 
Documentele ungare subliniază faptul că deşi acest 
sistem juridic era recunoscut el nu are „putinţa de a 
face ceva împotriva statutelor generale şi decretelor 
acestui regat al Ungariei”. În statul feudal ungar 
regimul juridic „jus Valachicum” aplicabil populaţiei 
române autohtone s-a menţinut câtă vreme 
interesele de populare a ţării şi a domeniilor feudale, 
de apărare a cetăților şi frontierelor impuneau 
respectarea lui. Mai trebuie amintit şi faptul că 
populaţia românească din Transilvania şi-a apărat 
cu dârzenie acest regim juridic care îi fundamenta şi 
identitatea naţională. Se poate spune că vârturile 
înstărite ale populaţiei româneşti din Transilvania, 
inclusiv voievozii şi cnejii au susţinut în mare 
măsură perpetuarea regimului juridic de „jus 
Valachicum”. În perioada istorică amintită numai o 
mică parte dintre nobilii români vor trece de partea 


clasei dominante intrând, prin înnobilare şi 
convertire la catolicism, în rândurile nobilimii 
maghiare. 


Spaţiul nu ne permite să intrăm în amănunte însă 
noţiunea de drept românesc se regăseşte în 
secolele XII-XIV ca sistem cutumiar de norme 
juridice la aşezările valahe din Serbia, Croaţia sau 
Polonia. 

Realităţile şi importanţa acestui sistem juridic ce 
a caracterizat poporul român în perioada formării 
sale şi a contribuit la menţinerea fiinţei naţionale a 
românilor în Transilvania şi alte state sunt puţin 
cercetate şi cunoscute şi de aceea se impune un 
efort coerent de investigare a documentelor din 
perioada istorică amintită ce sunt în măsură să 
releve forma şi conţinutul sistemului juridic de 
norme cutumiare „jus Valachicum”. 


5 — 


Studii 


Se cuvine totuşi să amintim câteva aspecte ale 
obiectului de reglementare specific acestui vechi 
drept românesc: caracterul proprietăţii reale a 
turmelor, păşunilor şi produselor pastorale, atât în 
păstoritul sedentar, cât şi în păstoritul transhumant; 
relaţiile sociale promovate de păstoritul sedentar şi 
cele promovate de păstoritul transhumant; 
organizarea ierarhică piramidală a satului devălmaş; 
reguli aplicabile pentru soluţionarea diferitelor pricini 
specifice unei existenţe devălmaşe. 


Câteva izvoare scrise 


ale dreptului românesc feudal 

În orânduirea feudală au existat în ţările române 
două izvoare formale: cutuma şi legea. Din cauza 
dezvoltării sociale lente, dreptul a avut mai mult 
forma cutumiară. La început, legile erau rare, ele 
devenind mai numeroase în perioada de 
destrămare a feudalismului. În Transilvania au 
existat şi s-au aplicat trei forme de drept, acestea 
formând sistemul unitar al dreptului statului feudal. 
Exista în primul rând un drept cutumiar românesc, 
cu străvechi rădăcini în perioada prefeudală şi cu 
reminiscenţe şi mai vechi din perioadele dacă şi 
romană. Totodată, exista şi „dreptul populaţiei 
maghiare” un drept feudal cu reminiscenţe tribale, în 
cea mai mare măsură identic cu dreptul cutumiar din 
Ungaria. A treia formă era „dreptul populaţiei 
săseşti”, în majoritatea sa un drept orăşenesc care 
a suferit cu timpul o puternică influenţă a dreptului 
român. 

De menţionat că în perioada feudală termenul de 
„drept desemnează nu atât legea nescrisă, cutuma, 
ci mai ales echitatea sau morala feudală a timpului. 
În acest context istoric există şi izvoare scrise ale 
dreptului al căror conţinut continuă într-o formă sau 
alta vechiul drept obişnuielnic românesc. 

S-a susţinut de unii cercetători că prima pravilă 
scrisă ar fi cea întocmită pe vremea lui Alexandru 
cel Bun. Dimitrie Cantemir arată că acest domn 
„primind coroana regală de la Împăratul 
Constantinopolului a luat şi legile grecilor care erau 
cuprinse în Basilicale şi, făcând un extras din aceste 
vaste volume, a introdus acest drept de care acum 
se foloseşte Moldova. Este însă puţin probabil ca 
Basilicalele care încetaseră încă din secolul al XIV- 
lea să mai fie aplicate în Bizanţ, să fi fost aduse spre 
aplicare în Moldova după 1400. 

Primele legiuiri în româneşte sunt „Pravila de 
ispravă” şi „Pravila din Codex”. Prima legiure tipărită 
în româneşte a fost nomocanonul lui Ivan Pustnicul 
de la sfârşitul secolului al XVI-lea, din care s-au 

găsit fragmente în „Pravila lui Coresi”. În 1640 Matei 
Basarab tipăreşte la Govora o legiuire intitulată 
„Pravila mică” cuprinzând reguli privitoare la 
împărţirea moştenirii, respectul păstrat de copiii 
adoptivi şi neadoptivi faţă de părinţii lor, piedicile la 
căsătorie, înfrăţirea bisericească, sancţionarea unor 
infracţiuni şi altele. 

O altă pravilă tipărită este aceea de la laşi 
intitulată „Şapte taine ale bisericii” din anul 1644. 
Autorul adaugă la fiecare taină extrase juridice 
scoase din legislaţia bizantină şi canonică. Această 
pravilă a fost tradusă în limba slovenă de către 
Mitropolitul Varlaam. 

În anul 1646, domnul Moldovei, Vasile Lupu, 
scoate „Cartea românească de învăţătură de la 
pravilele împărăteşti”, tipărită la laşi, la Mânăstirea 
Trei lerarhi. Această pravilă este prima legiuire laică 
oficială română investită cu autoritate legală. Din 
prefața pravilei rezultă că au fost extrase din 
scrierile latine şi cele greceşti percepte juridice care 
au fost aplicate specificului românesc al vremii. 

În 1652, din porunca lui Matei Basarab se 
tipăreşte „Pravila cea mare sau Îndreptarea legii”. 
Cartea românească de învăţătură a Voievodului 
Vasile Lupu şi Pravila cea mare au acelaşi conţinut. 
Documentele cuprind reguli juridice cu privire la 
organizarea de stat, organizarea militară şi fiscală, 
dregătoriile locale şi centrale, organizarea 
judecătorească şi procedura de judecată, statutul 
persoanelor, inclusiv relaţiile de familie şi rudenie, 
dreptul de proprietate şi moştenire, precum şi 
dispoziţii cu privire la transmiterea bunurilor şi 
diferitelor forme de contracte. Nu în ultimul rând 
există reguli ce reglementează procedura de 
judecată. 

Legiuirile feudale din Ţara Românească şi 
Moldova au fost inspirate de documentele Bizanțului 
medieval. De altfel, în ţările române, pe lângă 
dreptul cutumiar şi dreptul scris s-au aplicat în 
anumite situaţii unele legiuiri bizantine în special 
„Bazilicalele” şi anumite texte din „Digeste”. 
Izvoarele scrise ale dreptului feudal românesc au 
avut rolul de a consolida statul feudal şi de a păstra 
vechile reguli judiciare ale obştilor. În documentele 
mai sus amintite se regăsesc instituţii specifice 
dreptului nescris cum ar fi „Legea Talionului” sau 
posibilitatea de a recurge la o justiţie privată. Mult 
mai importante sunt reglementările care vizează 
proprietatea, dreptul de proprietate, în special 
referitor la obştile săteşti şi relaţiile de rudenie. 

Pornind de la interpretarea şi utilizarea 
tradiţională a noţiunii de „drept” ca fiind echitatea, 

trebuie să amintim şi opera Voievodului Neagoe 
Basarab, ctitor al Bisericii Monument din Curtea de 
Argeş. Ne referim la una din cele mai vechi 
capodopere ale literaturii, dar şi a dreptului feudal 
„Învățăturile lui Neagoe Basarab către fiul său 
Teodosie”, creată în anii 1513 — 1521. În această 
monumentală operă, încă puţin valorificată, se 
regăsesc nu numai principii de guvernare a 
sufletului, care oferă celor ce le vor urma 
moştenirea adevăratelor valori cele spirituale, dar şi 
principii de guvernare politică a statului, principii cu 
caracter juridic privind relaţiile de familie sau relaţiile 
de rudenie. Prin urmare, putem considera această 
operă atât un izvor deosebit de important al 
literaturii vechi româneşti, dar şi al vechiului drept 
românesc. 


Libertatea 
ca fapt istoric al dreptului 


în opera lui Nicolae lorga 

Esenţa dar și finalitatea dreptului este libertatea 
pentru că numai în măsura în care omul este liber 
se realizează pe sine însuși, precum și în mediul 
social, în raporturile cu statul. Raporturile juridice 
de diferite feluri, norma juridică, dar și norma 
morală transpusă în norme juridice nu pot exista 
fără libertatea de voință a subiectelor de drept care 
sunt oamenii înzestrați cu voinţă și rațiune, dar și cu 
darul libertăţii. De aceea, o istorie a dreptului este 
și o istorie a omului în progresul libertății. 

Marele savant reprezintă fără îndoială unul dintre 
ultimii reprezentanţi ai gândirii enciclopedice şi 
universale din secolul al XX-lea. Impresionanta sa 
creaţie ştiinţifică vizează practic aproape toate 
domeniile ştiinţelor umaniste, fiind axată însă pe 
promovarea unei concepţii istorice, concepţie care 
se regăseşte nu numai în studiile şi publicaţiile 
dedicate expres istoriei naţionale şi universale, dar 
şi în întreaga sa creaţie ştiinţifică, în toate domeniile 
pe care Nicolae lorga cu excelentul său spirit de 
analiză şi de sinteză le-a abordat. 

Există istoriografi şi exegeţi ai operei savantului 
care pun accent în special pe dimensiunea empirică 
şi descriptivă a operei acestuia fără să sublinieze în 
suficientă măsură şi importanta sa contribuţie 
teoretică la cunoaşterea fenomenului social din 
perspectivă istorică şi umanistă. Desigur, opera 
creată de Nicolae lorga este încă puţin cunoscută şi 
ideile sale, chiar şi cele cu preponderență din sfera 
de cercetare a istoricului sunt încă puţin valorificate 
de istoriografia modernă. 

Nicolae lorga este și un istoric al dreptului fiind 
unul dintre puţinii autori care abordează acest 
domeniu al cunoașterii umane din perspectivă 
libertăţii ca fapt istoric dar și ca fapt juridic. Acesta 
este argumentul pentru care considerăm că este 
important să prezentăm câteva idei din 
contribuţia marelui savant la înţelegerea și 
aprofundarea istoriei dreptului universal, dar și a 
istoriei dreptului românesc. 

Concepţia despre libertate, atât prin dimensiunea 
sa individuală, cât şi socială reprezintă o astfel de 
preocupare şi contribuţie a savantului cu importante 
consecinţe nu numai din perspectiva ştiinţelor 
istorice, dar şi din perspectiva filozofiei, a sociologiei 
sau chiar a ştiinţelor juridice. Este util să subliniem 
unele contribuţii esenţiale ale lui Nicolae lorga la 
înţelegea libertăţii ca fapt social şi istoric din 
perspectiva creaţiei sale ştiinţifice mai puţin 
abordată în exegeza contemporană. 

Libertatea în gândirea şi creaţia lui Nicolae lorga 
este un loc comun care într-o formă sau alta poate 
fi regăsită ca subiect de cercetare şi analiză în 
aproape toată opera sa istorică. Există însă o 
lucrare mai puţin cunoscută în care marele savant 
formulează o teorie a libertăţii bazată pe 
dimensiunea istorică a acestui concept. 

Nicolae lorga a susţinut în perioada anilor „20” 
18 lecţii la Universitatea din Bucureşti, având ca 
subiect conceptul de libertate aşa cum poate fi 
înţeles în diferite momente ale istoriei lumii. În anul 
1928 Nicolae lorga a reunit într-un volum aceste 
lecţii, volum care a fost publicat sub titlul „Evoluţia 
ideii de libertate”. Simpla trecere în revistă a temelor 
abordate în aceste studii relevă importanţa 
deosebită a problematicii analizate şi chiar 
actualitatea acesteia. Astfel, Nicolae lorga îşi începe 
prelegerile cu analiza „libertăţii în monarhia 
orientală” şi continuă apoi cu o analiză amplă a 
libertăţii umane în Grecia şi Roma dar şi în lumea 
„barbarilor”. Un capitol deosebit de important este 
dedicat de către marele savant „libertăţii creştine” 
inclusiv din perspectiva reformei religioase calvine. 
Considerăm că este o analiză unică în istoriografie 
dar şi în teoria libertăţii analiza acestui concept ca 
„libertate a ţăranilor” în lumea medievală. Abordările 
teoretice ale savantului se încheie cu o analiză 
importantă cu multe remarci ce pot fi valabile şi 
astăzi privind „libertatea economică şi culturală în 
timpul de faţă” şi „libertatea socială a secolului al 
XIX-lea”. 

Este important de subliniat faptul că perioada în 
care Nicolae lorga îşi ţinea aceste prelegeri este 

aceea a declanşării marilor crize economice când 
se consemnează şi prăbuşirea „mitului” unei ordini 
şi prosperităţi progresive în istoria europeană. 
Societatea civilă a vremii era dominată de valul 
noilor idei cu caracter sceptic şi în acelaşi timp de 
abandonare a marilor sisteme iluministe şi 
novatoare prin optimismul lor de gândire. Sistemele 
filozofice tradiţionale bazate în special pe ideile lui 
Immanuel Kant sunt supuse unor critici acerbe. 
Astfel, Wilhelm Wund afirma că „principiul moral” 
stabilit de Kant nu are caracter aprioric, deoarece 
noţiunile pe care se bazează acesta sunt „luate, prin 
abstracţie, din experienţă”. 

În acest context, afirmaţia lui Nicolae lorga că 
„definițiile filozofice ale libertăţii s-au isprăvit” se 
înscrie în curentul de gândire europeană specific 
momentului istoric dominat de dezvoltarea 
concepţiilor şi doctrinelor cu caracter sceptic, 
pesimist, dar şi a doctrinelor de tip socialist sau 
pozitivist. Într-un asemenea context, se ridica o 
problemă de stringentă actualitate şi de mare 
urgenţă pentru spiritul vremii: problema 
reconstrucției spirituale a unităţii omului european. 
Acest imperativ al timpului în care a trăit şi creat 
Nicolae lorga a rămas încă actual, iar cele 18 
prelegeri despre libertate ale savantului încearcă să 
dea un răspuns prin soluţionarea crizei filozofice a 
ideii de libertate. 

Abordarea ştiinţifică a acestei probleme de către 
Nicolae Iorga este originală, deoarece el nu va mai 
încerca să elaboreze un sistem etic al libertăţii 
valabil oricând în istorie. Marele savant va renunţa 
la orice dorinţă de sistem teoretic cu caracter 
aprioric şi universal valabil şi va clădi o teorie 
istorică a ideii de libertate cu scopul practic de a 
furniza un îndreptar de înţelepciune istorică într-o 
vreme de ample crize spirituale, de dezorientare 
generală, cu atât mai primejdioasă cu cât 
pesimismul, scepticismul şi pozitivismul epocii 
împinsese în desconsiderare mai toate tentativele 
de reorientare morală şi ideologică în acest 
domeniu. 

Prelegerile lui Nicolae lorga au deci un profund 
caracter umanist; ele promovează un umanism 
istoric, o înţelepciune a istoriei bazată pe 
recunoaşterea  istoricităţii valorilor şi deci a 
relativităţii proiectelor omeneşti. Îndemnul la măsură 
şi la conştiinţa relativităţii istorice, precum şi ideea 
că epocile nu sunt izolate ci împreună devin într-un 
fel martore ale jocului secund ale epocii 
contemporane, reprezintă o parte din trăsăturile 
acestui umanism istoric al ideii de libertate pe care 

Nicolae lorga îl contrapune umanismelor abstracte 
de tip iluminist care duceau la ignorarea unui adevăr 
istoric esenţial şi anume că legile şi imperativele au 
un conţinut istoric organic care trebuie să fie 
acceptat şi eliberat de iluzia că astfel de idei ar 
putea fi introduse din afară pe o cale raţională şi 
abstractă. În acest fel, în concepţia lui Iorga, 
libertatea nu este o simplă teorie bazată pe 
imperative etice, ci este o teorie bazată pe un 
raţionalism istoric care decurge din analiza atentă a 
epocilor în care se manifestă. Înlăuntrul acestui 
raţionalism istoric ideea de libertate este axială, iar 
domeniile ei de manifestare nu mai sunt doar cele 
ale gândirii şi ale „voinţei pure” (ca în eticele 
sistematice de natură kantiană), ci acelea ale 
muncii, ale politicii şi ale gândirii. Nicolae lorga 
elaborează în acest sens un concept mai adânc al 
libertăţii care nu trebuie înţeleasă substanţialist şi 
nici nu trebuie ipostaziată prin unul din termenii ei. 

Pentru Nicolae lorga, esenţa libertăţii înseamnă 
dreapta proporţionalitate interioară a celor trei 
termeni, astfel încât în starea lor ideală — valori 
maxime ale libertăţii atât în sfera muncii cât şi în 
aceea a politicii şi în sfera gândirii — nici o societate 
istorică nu se înfăţişează cu „proporţia de aur” a 
libertăţii căci într-una avem o oarecare libertate a 
muncii, dar lipsesc libertatea politică şi a gândului 
sau există epoci istorice în care aceste din urmă 
libertăţi au un caracter predominant. Ceea ce 
conferă acestei proporţii o valoare anume sunt 
tocmai structurile sociale. Aceste structuri lucrează 
şi din afară dar şi din lăuntrul indivizilor în aşa fel 
încât libertatea presupune un raport dialectic între 
dimensiunea sa individuală, inclusiv în ceea ce 
priveşte conştiinţa libertăţii şi cea socială ca 
manifestare a individului. 

Urmărind astfel evoluţia ideii de libertate, Nicolae 
lorga elaborează într-un chip cu totul original o 
istorie interioară a omenirii, care nu se reduce la 
istoria unei idei, ci cuprinde înfăţişările complexe pe 
care le ia omul liber în istorie. „Evoluţia ideii de 
libertate” este o carte europeană, de umanism, 
clădită cu gândul şi viziunea umanistului sud-est- 
european care a fost Nicolae lorga şi care spune că 
istoria nu este numai descriptivă a unor evenimente, 
ci este şi istoria perpetuării în forme de largă 
diversitate a libertăţii fără de care omul ar fi încetat 
de a mai exista prin caracteristice sale raţionale. 

Fiecare formă istorică de societate poartă cu ea 
un anumit chip al libertăţii şi lasă în urma ei o idee 
istorică de libertate. Evoluţia ideii de libertate este 
evoluţia omului liber care, prin multitudinea de 

timpuri şi de geografii sociale care i-au fost hărăzite 
să le parcurgă, este în permanentă căutare a unei 
forme de libertate care să-i confere plenitudinea 
întreită în muncă, în politică şi în gândire. lorga 
susţine că omul a stat întotdeauna într-o formă de 
libertate. Uneori s-a înălţat cu formele lui istorice de 
libertate, alteori a căzut sub ele sau împreună cu ele 
şi de cele mai multe ori a ieşit din unele pentru a 
intra în lumina altora. Marele savant consemnează 
aşadar un tip istoric de libertate care ar putea fi 
înţeleasă prin traducerea pe care tot el o propune 
din Spinoza: „libertatea este necesitate cu rost”. A fi 
liber înseamnă a fi în rostul tău. A-ţi pierde rostul 
înseamnă totuna cu a-ţi pierde libertatea. 

Un alt aspect deosebit de interesant care rezultă 
din aceste prelegeri, dar şi din alte scrieri istorice ale 
savantului este ideea că antichitatea ţărănească nu 
se stinge niciodată în istorie, ci, dimpotrivă, susţine 
proiecte istorice culturale sau politice la nivel 
macrosocial, venind astfel în contradicţie deseori cu 
proiectele susţinute pe temeiul unor sisteme 
raţionaliste şi abstracte. Uneori aceste proiecte 
raţionalist abstracte cresc sub forma unor canoane 
impuse peste popoarele care-şi continuă linia 
evolutivă a vechilor lor aşezăminte aşa cum s-a 
întâmplat cu grecii sau cu perşii, sau aşa cum s-a 
întâmplat şi cu libertăţile ţărăneşti pe teritoriul 
României. 

Încheiem aceste succinte considerente cu 
menţiunea că Nicolae lorga propune o 
reconsiderare a ideii de libertate din perspectiva 

unei analize istorice concrete şi evolutive. Astfel, 
libertatea nu poate fi considerată numai prin 
conotaţiile sale care rezultă din definițiile filozofice 
sau clasificările juridice, ci în primul rând ca realitate 
şi fapt istoric ancorată în specificul fiecărei epoci 
istorice iar pe de altă parte, ca expresie a 
permanenţei continuității individualităţii umane în 
special prin specificul naţional conferit de o anumită 
arie geografică. 

Documente Piteștene 


Pitești, 1848. 
Scripte din vremea holerei 


Memorabil la nivel naţional, momentul 1848 este 
reținut în memoria locală ca unul nefast, anul 
marelui incendiu care a mistuit centrul urbei, 
tragedie considerabilă, provocată accidental dintr- 
un han. Puţini știu că această dramă a comunităţii a 
fost precedată de una și mai neiertătoare ca număr 
de victime, holera. Situaţia precară a igienei târgului 
medieval, în genere, nesistematizarea cursurilor 
pâraielor care traversau vatra Piteștiului (Scorobaia 
și Mislea) și care inundau la propriu podurile 
(drumurile podite) și terasele orașului, seceta, 
probabil, a acelui an, în fine, un complex de factori 
acumulațţi într-un timp relativ scurt devin mortali 
comunităţii care, luată pe nepregătite, începe să-și 
contabilizeze trist morţii. Este cazul mitricelor 
bisericilor locale care însumează neutru amploarea 
epidemiei. Zeci de piteşteni se îmbolnăvesc şi 
mor de pe urma unei ape care, dimpotrivă, nu 
le mai este hrană, ci otravă. Există și un punct 
critic, ziua de 20 iunie, în care numai la 
biserica „Sf. loan” (cea veche, situată pe locul 
fostului Foișor de foc, actuala Jandarmerie) au 
loc 8 înmormântări. În total, numărul victimelor 
se ridică la peste 200. Popi, robi, roabe, 
prunci, mătuși, neveste de gropari, arestați, 
postăvari, amploaiaţi, cărămidari, cocoane, 
avocaţi, cântăreţi, patentari etc., o lume 
pestriță trece subit, din viul colorat al vieții, în 
tărâmul neștiut al umbrelor. Să urmărim în 
continuare, pe parohii, desfășurarea sinistră şi 
rapidă  (iunie-august) a evenimentelor. 
Menţionăm că două biserici, cea domnească, 
"Sf. Gheorghe”, și fostul schit Buliga, nu sunt 
acoperite documentar în privința morţilor din |/; 
acest an. | 





1. biserica “Buna Vestire”-Greci (azi, “Sf. $ 
Mina”): „Dumitrana sin Gheorghe ţiganu, | 
ungurean” (9 iunie), „Floarea sin Din Doicaru, BE 
roabă a dumnealui maior Brătianu” și „Rada 
prunca sin loan, roabă a dumnealui Teodor 
Brătianu”(11 iunie), „Neacșu sin Mihailă, robul 
dumnealui Teodor Brătianu” (13 iunie), 
„Neculae sin loana roaba dumnealui pitaru 
Alecu Tigveanu” (14 iunie), „Ion ungureanu ot 
sat Câineni” (15 iunie), „Dumitra sin Nicolae 

fieraru al dumnealui Teodor Brătianu” (18 iunie), 
„cocoana Zoița Lahovaroaia” (20 iunie), „Dumitru sin 
Ene, robul dumnealui Teodor Brătianu”, „Ilinca sin 
Ene, roaba cocoanei Catinchi Lereasca” și „loan sin 
Tudor robul dumneaei Anica Furdueasca” (21 iunie), 
„Dobra sin Neculae roaba dumnealui Nae Balotă” 
(24 iunie), „Gheorghe pruncu sin Marica, roaba 
Lereaschi” (26 iunie), „Radu sin Dumitru arestatu, 
rob slobod” (27 iunie), „loan sin loan cărămidaru, 
rob rumânit” (28 iunie), „Tănase sin Costandin 
măcelaru” (2 iulie), „Dumitrana sin Nicolae 
ungureanu, spălătoreasa” și „Marin sin Nicolae 
cărămidaru, rob rumânit'(4 iulie), „Neica sin Dicul 
postăvarul” și „Sanda sin Gheorghe zidaru, robi 
ungurești” (8 iulie), „Maria sin Nicolae slujnica 
dascălului Grecu” (4 septembrie). 





Biserica "Buna Vestire”-Greci (azi, "Sf. Mina”) 

2. biserica "Precista Veche din Coastă” (azi, 
"Maica Domnului”)2: „Maria slujnica sin Petre 
tâmplaru” (20 iunie), „Ioniţă bărbieru Vătășică” (26 
iunie), „Alecsandru pruncu sin Nae Găleșăscu” (27 
iunie), „oana roaba dumnealui Nae Găleșăscu”, 
„lene sin loan băjenaru ot Budeasa, plugar” și „Radu 
sin Nedelea, rob al dumnealui pitar Cănuţă 
Bucșănescu” (28 iunie), „Iordan cizmarul sin Hristea 
tabacul”, „Maria sin Radu roabă a dumnealui Cănuţă 
Bucșănescu”, „Hristea sin loan Bunescu, birnic” și 
„loan sin Petre rob al cocoani Casandri” (30 iunie), 
„loan sin Zanfir măcelaru Bocșă, birnic al sat. 
Ciumești, sud Mușce!” (2 iulie), „Ioan sin Petre robi 
cocoani Casandri”, „Gheorghie sin popa loan 
duhovnic, de ani 8” și „Teodor sin Gheorghie 
boiangiu, ani 8" (4 iulie), „Gheorghie Puflea sin 
Costandin brașoveanu, patentari” (6 iulie), „Rada sin 
Nicolae, soția lui Hristea Bunescu” (8 iulie), „loan 
pruncu sin Hristea Bunescu” (10 iulie), „Maria sin 
Gheorghie ungureanu” (11 iulie), „Paraschiva sin 
Costandin Cârpitu” (26 iulie), „Anghel pruncu sin 
Gheorghe băcanu” (28 iulie), „Zmăranda sin Radu 
slătineanu, soția lui Gheorghe Puflea” (1 august), 
„Zmăranda prunca sin postelnicu loan” (11 august). 


3. biserica “Sf. Treime-Beștelei”3: „Nicolae 
măcelaru” (4 iunie), „Stan ţiganu robul Anichi 
Răteasca” (14 iunie), „Gherghina soția lui Dumitru 
nepotu lui Androne brutaru” (19 iunie), „Stoica 
Paghia vătășălu din deal Tămași'(21 iunie), 
„Gheorghie caldaramgiu sin Velcea grecu” (25 iulie), 
„Gligore sin popa Dumitru duhovnic” (28 iunie), 
„loan sin Petre mămularu, de holeră” (29 iunie), 
„Maria sin Ghincioaica” și „Ana doica lui Chiriac 
grecu” (30 iunie), „David (,) mutu popiți) lui loan 
Olteanu” (2 iulie), „Anghel cojocaru patentar”, 
„Ștefan sin popa loan Olteanu, de holeră, copi!” și 
„Păun sluga lui Petcuţă Dobrian” (3 iulie), „Iordache 
sin lanole amploaiat al tribunalului” (4 iulie), „Ana sin 
Barbu Chioru, prunc” (5 iulie), „Petre povarnagiu” și 
„Maria soția lui Toma Glonț” (6 iulie), „Ecaterina sin 
Toma Glonț' (7 iulie), „Dumitru cojocaru” (9 iulie), 
„Safta sin Matei vizitiu” (10 iulie), „Gheorghie de la 
Petcu abagiu” (11 iulie), „Ecaterina sin Niţă Pipăruș, 
prunc” (12 iulie), „Anca soţia lui Petre Cimpoeru” și 
„Stan Crăciunescu cizmaru” (13 iulie), „Baca sin 
Petcu boiangiu” (14 iulie), „Stancu brutaru” (15 iulie), 
„oana soţia lui Niţă Burdilă” (16 iulie), „Păuna 
Păcăloaia” (17 iulie), „Elisaveta sin dascălu Alecsie” 
și „popa Matei sin popa Mihai Borlescu”(18 iulie), 
„Maria sin Tudorache Crăciunescu” (19 iulie), 
„Cârstina Olăroaia” (20 iulie), „Ecaterina sin Radu 
pristavu” (21 iulie), „loan sin loan Orbu” (22 iulie), 

Documente Piteștene 


„oana slujnica lui Ghiţă Merișanu” și „Gheorghie sin 
loan Păcală” (22 iulie), „Nicolae pruncu sin Niţă 


bărbieru” (4 august), „Maria sin Florea Papucescu”. 


4. biserica “Sf. loan't: „Dumitru aprodu de la 
București” (12 iunie), „loan sin loan Niţulescu, 
argeșean, flăcău” și „Teodora roaba dumnealui 
Ghiţă Furduescu” (13 iunie), „Safta soția lui Radu 
țiganu Mierlă” (14 iulie), „Marin dorobanţu sin Vladu 
Chiţulescu” și „Teodora sin Dincă Linţoiu, pruncă” 
(15 iulie) , „Stoian sin Preda sluga postelnicului 
Matei”, „Gheorghe robu dumnealui lanache 
Muhurdagiu”, „Maria proasta de la cocoana lleanca” 
și „Șărban croitoru sin Niţă Verdejan, robi 
domnești”(19 iunie), „Cuna sârba văduva soția 
Velci(i) cizmaru”, „Teodor pruncu sin pitar Costadin 
Enculescu”, „Anca sin Oprea cizmaru, văduvă”, 
„Gheorghie sin Dumitru cobzaru, țigani rumâniți”, 
„Ioana sin loan Băiculescu, țigani rumâniţi”, „Floarea 
sin Dumitru Mititelu, pruncă”, „Maria sin popa 
Antonie, pruncă” și „loan dorobanţu cârmuiri(i) de la 
sat Recea” (20 iunie), „Dumitra sin Stana văduva” 
(21 iunie), „Nicolae măcelaru nebunu” și „Radu 
boiangiu ciocul sin Stoica cojocaru”(22 iunie), 
„Gheorghe surugiu sin Matei pietraru”, „Ancuţa sin 
loan sârbu roaba dumnealui Ștefan Vlăduianu”, 
„Zmăranda sin Matei soţia lui Ghiţă surugiu”, 
„Dumitru ţiganu robu cocoanei M. Turtășanca”, 
„Oprea sin Din Mocioancă, robi(i) mănăstiri(i) 
Vieroșului” și „Safta soția lui Dumitru cobzaru a 
m(ănăstirii) Câmpulungului” (23 iunie), „Stan vizitiu 
sin loan al Nedeli(i)”, „Gheorghe pruncu sin popa 
Nicolae proistosu”, „Hristea sin Radu pârcălabu” și 
„Stanca slujnica lui Ioniţă Chercea” (24 iunie), 
„Teodor sin loan militaru” și „Floarea prunca sin 
Dumitru” (25 iunie), „loan pruncu sin preotul Nicolae 
proistosul”, „Dumitru sin Colea potcovar, rumânit” 
(26 iunie), „Maria prunca sin postelnicu Matei” și 
„Gheorghe pruncu sin Marin Țecu” (28 iunie), „Radu 
croitoru” (29 iunie), „Preda muma lui Costandin 
aprodu” (1 iulie), „loan sin Tudorache alboteanu de 
la sat Albota” și „loan Chipuci vătășălu” (2 iunie), 
„Radu sin loan vlășceanu” (3 iulie), „Dumitru Mititelu 
de la lvancea măcelaru” (5 iulie), „Chiriachi sin 
Oprea grădinaru” (10 iulie), „loan sin Radu Sofragiu” 
și „Ileana sin Gheorghe croitoru” (12 iulie), „Ana sin 
loan ?, soția lui Sterie Bileargiu”, „Maria țiganca 
soția lui Răducu heraru”, „Dumitru zugravu sin Radu 
Sofrangiu, prunc” și „Costandin sin Gheorghe ţigan 
rumânit, prunc” (17 iulie), „Gheorghie sin Anghel 
cizmaru, prunc” (19 iulie), „Dumitru abagiu” (23 
iulie), „Căliţa sin loan Necșuţu” (30 iulie). 

5. biserica "Sf. Nicolae'S: „diaconu Șărban sin 
preotul Dicu ot sat Găleșești” (30 iunie), 
„diaconeasa Mira sin preotu Mușat” (5 iulie) 


6. biserica “Sf. Vineri: „Rada sin Gaica sin 
Dumitrache lăcătușu” și „Dobra sin Dima rudaru” (22 
iunie), „loan grădinaru sin Nedelcu Vlășceanu” (23 
iunie), „loan pruncu sin Petre militaru” (24 iunie), 
„Chițu țiganu sin loan potcovaru” (25 iunie), „Ioana 
sin Nedelcu plugaru” şi „Necula ţiganu sin 
Dumitrache lăcătușu” (4 iulie), „loan sin Dumitru 
Vlășceanu” și „Nicolae sin Gheorghe dulgheru” (8 
iulie), „Stanca sin loan cizmaru”, „llinca sin 
Mielache” și „Andrei sin Gheorghe dulgheru” (9 
iulie), „Main sin Stoica șchiopu” și „Rada soția lui 
Gheorghe dulgheru” și „Petre pruncu sin Ghiţă 
bărbieru” (10 iulie), „loan boiangiu sin Moisi 
ungureanu” (17 iulie), „Stan sin Nedelea țiganu” (18 
iulie), „Tudora sin Sfetcu croitoru” (19 iulie), 
„Teodosie sin Alecsie băcanu' și „Vasile sin Dumitru 
Buga” (20 iulie), „Marica sin Milea țiganu” (22 iulie), 
„Anca sin Ștefan croitoru” (24 iulie), „Preda sin 
Pârvu croitoru” (27 iulie), „Grigore pruncu sin Zanfir 
plăpomaru” (28 iulie), „Maria sin Marcu abagiu” (29 
iulie), „Ștefana prunca sin Simion tabacu” și „Maria 
țiganca soția lui loan ţiganu ungureanu” (31 iulie), 
„Dumitrașcu Şerbu sin Giurca olteanu ot sat Rușii” 
(8 august). 


7. Biserica “Sf. Ilie”: „Cârstea prunc sin 
Dumitrache cojocaru de la sat lonești” (23 iunie), 
„Nicolae sin Dumitrache cojocaru ot sat Ionești” şi 
„Marin croitoru de la Bae, patentar” (25 iunie), 
„Tudora soţia lui Marin croitoru de la Bae” (26 iunie), 
„Ene sin Petre Hoţoiu, birnic plugar” (27 iunie), 
„Sandu cojocaru argeșanu brat Luţă braşoveanu” 
(28 iunie), „Ana sin Costandin cojocaru, soţia lui 
Costache  cojocaru” (29 iunie), „Andrei sin 
Dumitrache cojocaru, de ani 12, ot lonești”, „Ivan 
Șopu cizmaru de ani 50 ani, tăblași” și „lenache 
loan brutaru zet Pătru Gurgu, tăblaș” (30 iunie), 
„Maria sin Petre cojocaru, bătrână, de ani 60” (4 
iulie), „Dumitru ucenicu de la Ioniță Brădeanu, de 
ani 12” și „Dumitru prucu sin Oprea brutaru” (5 iulie), 
„Vasile sin loan Țăvoi, plugar” (6 iulie), „Tudor 
boiangiu brat lvan Neculae, tăblaș ot orașu 
Câmpulungu” (7 iulie), „Ana prunca sin Duţu 
cărămidaru” și „loan pruncu sin Dinu calapodaru” (9 
iulie), „Velcea sin Petcu boiangiu, tăblași” (10 iulie), 
„loan sin loan Toporan, prunc” (11 iulie), „Zmăranda 
prunca sin Ioniță Brădeanu” și „mătușa Maria soţia 
lui Ivan $Șopu” (14 iulie), „llie cojocarusin Ivan, 
patentari” (20 iulie), „Ileana sin Ivan Valea Rea, fată 

de ani 16” şi „Ecaterina prunca sin Ghiţă Ţăvoi” (23 
iulie), „Călina sin Nicolae jimblaru, soţia lui loan 
popa Rizea” și „Niţă prostu sin Manole Șchiopu, 
sluga de la Voicu zugravu” (25 iulie), „mătușa 
Slamca soacra lui Velcea dulgheru” (26 iulie), „Maria 
prunca sin Marin chirigiu ot Neculcești” (28 iulie), 
„loan pruncu sin Marin chirigiu ot Neculcești” (30 
iulie), „Dumitru pruncu sin Cârstea cizmaru” şi 
„Nicolae pruncu sin Ivan $Șopu” (3 august), „loan 
pruncu sin Dobre sârbu” (4 august), „loan pruncu 
sin Stan militaru” (11 august), „Tudor sin Gheorghe 
Ghincea văcaru ot sat Geamăna, de ani 14" (14 
august), „loan pruncu sin lvan Valea Rea” (26 
august), „Maria slujnica lvancii cojocarul” (28 
august). 


8. biserica "Precista Nouă” (Mavrodolu)8: 
„Nicolae cântărețu și advocat” (29 aprilie), „Oprica 
țiganca” (21 iunie), „Zanfir sin Trandafir Neculcescu” 
(24 iunie), „Dumitra țiganca a dumnealui Nicolae 
Nanu” (25 iunie), „Stoica cojocaru, patentar” (27 
iunie), „Nicolae sluga de la Hristea băcanu”, „Matei 
sluga de la Mincă băcanu” și „Voica ţiganca 
dumnealui Dumitrache” (28 iunie), „Staico boiangiu, 
patentar” (30 iunie), „loana bătrâna muma lui lota 
brașoveanu” (4 iulie), „Petre țiganu robul dumnealui 
Nanu”, „loana ţiganca roaba dumnealui Nanu”, 
„Mihaiu sluga lui Pandele Negrea” și „Gheorghe 
Cârstoiu de la sat Prund” (5 iulie), „Floarea sin Țocu 
abagiu” și „Vasilichia sin loana Gheciuleasa” (13 
iulie), „Velcea ? şi Ivan flăcău” (18 iulie) și 
„Gheorghe pruncu sin Anghel Sfințescu” (18 iulie), 
„Dobra soţia răposatului loan Neculcescu” și „Maria 
slujnica lui Dumitru Chircă” (22 iulie), „Maria soţia lui 
Dumitru Cameni” „Savastiţa sin Nicolae Rusescu, 


pruncă” (25 iulie). 


Note: 
1SIJ.A.AN., C.R.S.C., Parohia „Buna Vestire- 
Greci”, Dos. 16/ 1848, f. 3-4. 


2S J.A.A.N., C.R.S.C., Parohia „Precista din 
Coastă”, Dos. 6/ 1848, f. 2-3. 
3s.J.A.AN,, C.R.S.C., Parohia „Sf. Treime- 


Beștelei”, Dos. 15/ 1848, f. 2-3. 
S.J.A.A.N., C.R.S.C., Parohia „Sf. loan”, Dos. 14/ 

1848, f. 2-3. 

SS J.A.A.N,, C.R.S.C., Parohia „Sf. Nicolae”, Dos. 
15/ 1848, f. 2-3. 

Ss J.A.A.N,, C.R.S.C., Parohia „Sf. Vineri”, Dos. 13/ 
1848, f. 3-4. 

TSI.AA.N,, C.R.S.C., Parohia „Sf. Ilie”, Dos. 16/ 
1848, f. 3-4 

3s J.A.AN,, C.R.S.C., Parohia „Sf. Ilie”, Dos. 15/ 
1848, f. 2-3. 

Două documente vechi 


referitoare la disputele preoțești 


din orașul Pitești 


Aurel RADU, 


inspector superior în cadrul Serviciului Judeţean Argeș al Arhivelor Naţionale 


Când cercetăm documentele vechi identificăm 
uneori aspecte care nu fac întotdeauna cinste 
tagmei preoțești care vin să întărească zicala 
populară „să faci ce zice popa, iar nu ce face popa”. 
În anul 1847, preotul David de la Biserica Sf. 
Nicolae din Pitești cunoscut pentru „zurbalâcul” pe 
care îl crea adesea în oraș este reclamat de Alecu 
Preda cojocarul din Piteşti care susține cu martori 
că preotul l-a lovit și i-a spart capul în două locuri. 
Peste mai mulţi ani, în 1870, preotul Dimitrie 
duhovnic din Pitești reclamă că este adesea 
ameninţat și jignit de către vecinii săi, preoţii Nicolae 
Mateescu de la Biserica Sf. Nicolae și Alexandru 
Antonescu, din cauza unor aparente rivalități 
politice. Idilizarea trecutului mai îndepărtat sau mai 
apropiat devenită adesea un loc comun poate fi 
demontată când facem recurs la documentele de 
arhivă, la sursele de bază ale istoriei. 


1. 

1847 mai 2, Piteşti. Alecu Preda cojocarul din 
Piteşti se plânge episcopului de Argeş, Samuil 
Tărtăşescu Sinadon că preotul David de la Biserica 
Sf. Nicolae l-a bătut şi i-a spart capul în două locuri. 
Răspunsul protopopului Gheorghie  iconomul 
înaintat episcopului referitor la cercetarea cauzei. 


Prea sfinţii sale părintelui ocârmuitor al Sfintei 
Episcopii Argeşu<l> 
Plecată jalbă, 


Aseară plecând cu d-or postelnicu Gh., vecinul 
meu, m-am dus pă deal la losif tâmplaru pentru în 
parte-m<i> trebuinţă, negăsindu-l acasă, m-am 
întors şi am dat pe la preotu<l> mahalali noastre, 
anume Matei, unde şezând de vorbă am plecat câte 
trei, am trecut pă dinaintea casi dascălu<lu>i Badea 
şi văzându-i căscioara ce au făcut-o ncă ne-am 
bucurat şi strigându-l de afară a şi işit numitul dascăl 
întru întâmpinarea noastră şi vorbind ca nişte 
oameni cât au cheltuit cu facerea ei, ne-am pomenit 
cu preotul David, unde întrebându-ne ce am căutat 

e-am răspuns că ce trebuinţă are să ne dea sama 
noastră, apoi începând dupe obiceiul său în gura 
mare a ne necinsti cu destule vorbe proaste, e-am 
zis şi eu că unui preot nu i să cuvine să 
necinstească oameni, ci să-i blagoslovească şi de 
odată sărind la mine me-au dat brânci pă scara casi, 
mi-au spart capul precum să vede şi vrând a mă sâli 
să mă bată, abia m-au scos cei ce au fost faţă cu 
mine, carii vor şi arăta înaintea preasfinţii voastre. 


Prea sfinţite stăpâne, 

Mă rog plecat ca să porunceşti aducerea 
numitului înaintea preasfinţii voastre şi eu voi veni 
cu martori ce am spre încredințarea preasfinţii 
voastre de arătarea mea şi încredinţându-vă de 
adevărata sa faptă să faceţi cele de cuviinţă spre 
înfrânarea numitului, iar la protopopie să nu mă mai 
îndreptaţi, că întru zadar, că s-au dus cei mai mulţi 
şi nimic n-au folosit pen acest dârz preot care geme 
mai toată mahalaoa după deal pentru multele 
zurbalâcuri ce urmează şi de nu să va înfrâna sunt 
silit împreună cu cei pătimaşi asemenea mie să 
alergăm unde ne vom găsi izbăvirea. 

Fiind preaplecat, 

1847 mai 2 

Slugă, 
A. Preda 


Preacinstitei cârmuiri a Sfintei Episcopii Argeş 
Protopopul oraşului Piteşti 


După porunca preacinstitei cârmuiri cu nr. 31 de 
la 20 ale următorului mai pusă la jalba Alecului 
Preda cojocaru<l> dintr-acest oraş prin care se 
plânge pentru preotul David de la Biserica Sfântului 
Nicolae dintr-acest oraş că l-ar fi bătut spărgându-i 
capu<l> şi altele precum într-însa se cuprinde, 
următori fiind stăpâneşti<i> porunci am adus 
înaintea mea pre amîndoă părţile precum şi 
martori<i> jeluitorului şi anume preotul Matei de la 
biserica Sfintei Troiţi, postelnicu<l> Gheorghiţă şi 
dascălul Badea, care toţi aceştia fiind împreună cu 

jeluitorul la casa dascălului Badi şezând în fuişor de 
vorbă, s-a pomenit cu preotul David venind la iei, 
unde să şi gâlcevise mai nainte cu vreun ceas cu 
nevasta dascălului Badi pentru un topor şi aşa au 
început iarăşi în gura mare tot în pricina toporului şi 
apoi au început a zice către jeluitori şi către 
postelnicu<l> Gheorghiţă multe vorbe aspre pentru 
dascălul Badea şi aceştia i-au răspuns, părinte noi 
nu suntem judecători, apoi au început preotul a 
necinsti pre numitul jeluitori cu destule înjurături 
încât sălbăticindu-se de mânie şi puindu-i mâinile în 
piept i-au dat brânci pe scară unde şi-au spart 
jeluitorul capu<l> în doă locuri, i-au curs destul 
sânge precum să văzu pre hainele sale şi sărind 
ceilalţi abia i l-au scos din mână. Şi care această 
urmare am înţeles-o din multele lor spuse că ar fi 
fost precugetată de mai nainte de către preot şi care 
toate aceste urmate nu le tăgădui pârâtul preot, ci 
deodată au început a-şi cere iertăciune de la 
jeluitori, iar jeluitorul i-au zis înaintea mea că l-ar fi 
înjurat în multe rânduri şi l-au iertat, iar acum nu-l 
mai poate ierta. Şi de urmare, cu toată plecăciunea, 
supui la cunoştinţa preacinstitei cârmuiri împreună 
şi cu jalba. 
Protopop Gheorghie iconomul 
Anul <1>847 luna mai 3. 


Arhivele Naţionale — Argeş, fond Episcopia Argeş, 
dosar 60/1847, fn. 


2. 
1870, Piteşti. Plângerea preotului Dimitrie 


duhovnic din Piteşti către Protopopiatul Judeţului 
Argeş în care susține că este ameninţat şi jignit de 


către vecinii săi, preoţii Alexandru Antonescu şi 
Nicolae Mateescu, din cauza unor rivalități politice. 


Onorabila Protopopie a Judeţului Argeş 


De 17 ani sunt preot şi duhovnic, proprietar în 
acest oraş, dar n-am suferit ce sufăr astăzi. Şi de la 
cine? De la fraţii mei! On<orabile> părinte, vecinii 
mei, preotul Alexandru Antonescu şi Nicolae 
Mateescu m-au pus în punctul disperării, de a-mi 
părăsi proprietatea mea, preoteasa şi copiii şi a mă 
duce în lume din pricina acestor fraţi. Nu este zi 
bună de la Dumnezeu ca să poci sluji liniştit ca 
preot, fiindcă de dimineaţă când plec la biserică îmi 
iese înainte, mă înjură, mă ocăreşte, mă loveşte în 
demnitatea mea de preot, îmi face tot ce nu e de 
suferit. Câte o dată mă întorc şi le răspund că de are 
ceva cu mine, să-şi caute prin autoritate şi-mi 
răspunde că să mă duc cui nu trebuie şi să mănânc 
scârne, eu împreună cu toate autorităţile bisericeşti 
şi politiceşti, mai cu osebire cu persoana 
protopopului şi a domnului ministru. Nu cunosc că 
din altă cauză decât îmi strigă că nu sunt unit cu 
partidul lor şi că să mă duc dracului cu albii mei cu 
toţi. Acestea tot şi altele mult m-au deznădăjduit şi 
nu mai poate suferi sufletul meu ca preot şi 
duhovnic bătrân. Aceste fapte scandaloase 
pieitoare sufletului meu, urzite de aceşti fraţi ai mei 
nu le mai poci suferi cu niciun chip. 

Vă rog onorabile părinte, binevoiţi de a supune 
acestea la cunoştinţa preasfinţitului nostru episcop 
care cu înţelepciunea preasfinţii sale va sparge 
această vrajbă şi ispită diavolească ce a venit 
asupra casei mele, a capului meu, a preotesei şi 
copiilor mei. Căci aceşti fraţi ni-au întins asupră-ne 
mrejile satanei şi numai Dumnezeu 





şi milostivirea stăpânirii noastre 
bisericeşti ne va putea scăpa ca să 

putem mai vieţui pe pământ de la 
care credem că vinovatul şi dreptul 
îşi va lua fiecare plata sa. 


Prea plecat şi supus, smeritul 
preot şi duhovnic. 
Preotul Dimitrie duhovnic. 


Arhivele Naţionale — Argeş, fond 


Episcopia Argeşului, dosar 
126/1870, f. 1-5. 

Scurt istoric al epidemiilor de ciumă 
din Ţara Românească 
până la începutul secolului al XVIll-lea 


drd. Florentina Andreea DIACONU 


Școala Doctorală a Universităţii „Valahia” Târgoviște 


Incepând cu mijlocul secolului al XIV-lea, lumea 
medievală a cunoscut una dintre cele mai 
devastatoare pandemii care a lovit vreodată 
omenirea și anume ciuma. Între 1346 și 1353, 
această boală s-a manifestat în toată Europa de 
Est, afectând dramatic structurile sociale, 
infrastructura politică și economică, relaţiile familiale 
și instituțiile religioase. Se estimează că ciuma a 
ucis între 30% - 60% din populaţia Europei, 
reducând populația lumii de la aproximativ 450 de 
milioane la aproape 375 de milioane în 14001. 
Pentru perioada 1347 — 1350, nu deţinem 
documente care să ateste că ciuma ar fi produs 
piedici la fel de mari și în Principatele Române?. 
Pandemia de ciumă neagră din 1347 — 1350 
ocoleşte Principatele Române, citate de Jean Noăl 
Biraben ca locuri izolate, mai greu accesibile, 
protejate de păduri impenetrabile3. 

Deși cele mai cunoscute epidemii de ciumă ce au 
afectat spațiul european au avut loc în principal 
începând cu secolul al XV-lea, acest lucru nu 
înseamnă că alte epidemii de ciumă nu au apărut şi 
în secolele precedente: de exemplu, referitor la 
spațiul românesc (Ţara Românească), ciuma apare 
menţionată începând cu anul 1241 -1242, în timpul 
marii invazii tătare. 

Ciuma a pătruns în teritoriul românesc cel mai 
probabil pe drumul ce făcea legătura dintre Europa 
Centrală și Constantinopol, drum care pleca de la 
Buda, trecea prin Oradea, Sibiu, Braşov, apoi 
traversa Carpaţii în Ţara Românească, pe la Bran- 
Câmpulung, iar de aici continua spre Târgovişte, 
oprindu-se, în cele din urmă, la Dunărea de jos, mai 
precis la Brăila, de unde lua calea apei, sau, pe o 
altă variantă, prin Bucureşti, la Giurgiu, de unde 
cobora spre ţinuturile bulgăreşti?, drum menţionat şi 
în relatările călătorului geograf arab Ibn-Batutta”. 
Astfel, negustorii români şi saşi care foloseau acest 
drum aduceau cu ei (de la Vidin și Nicopole) în Țara 
Românească și în Transilvania nu numai mărfuri, ci 
şi această molimă nenorocită a Evului Mediu. 

Cauzele principale ale pătrunderii ciumei în 
spaţiul românesc au fost, potrivit opiniei lui Gh. 
Pompei Samarian, două și anume: pe aici treceau 
valurile migratoare și tot aici se încrucișau drumurile 
de caravane care veneau din Rusia și de la 
Constantinopol”. 

În Ţara Românească, epidemiile de ciumă s-au 
repetat de-alungul secolelor, la intervale diferite, 
până la sfârşitul secolului al XVIII-lea şi primele 
decenii ale secolului al XIX-lea. 

Vorbind despre apariția ciumei în spaţiul 
românesc, în secolul al XV-lea, într-o scrisoare 
datată 9 mai 1820, adresată lui C. |. Bulgakov 
(primul secretar al conferinței de pace din 
București), Ignatii lakovenko, funcţionar pe lângă 
consulatul rusesc din Bucureşti, afirma că: „Ciuma 
nu s-a născut în Valahia, ci a fost adusă din Egipt, 
Constantinopol, sau din ţinuturile Asiei și ale 
Africei"9. Tot el afirma că „această molimă face 
(uneori) ravagii înspăimântătoare în Valahia şi 
aceasta din cauză că autoritățile de aici nu iau 
măsuri de izolarea regiunilor bântuite de epidemie 
de celelalte (neatinse). (...) de la izbucnirea 
epidemiei până la încetarea ei, au murit o mulțime 
de oameni, cam 60.000 de suflete în toată 
Valahia”10. 

Epidemiile de ciumă care au afectat Țara 
Românească între secolele XV-XVIII, pot fi 
enumerate după cum urmează: epidemia din 
perioada 1553 — 155411, urmată de cele din anii 
1575 — 158012, 160313, 163714, 164115, 1658 — 
1661 16, 166917, mai apoi de episoadele de ciumă 
din anii 1674 - 167618, 167819, 168420, 168921 şi 
169722; veacul al XVIII-lea a înregistrat epidemii de 
ciumă în anii 170725, 170924, 1716 — 171825, 1719 
— 172026, 172427, 173028, 1737-173829, 175030, 
175631, 1758 — 1759, 1765 — 176632, 176935, 
1782 — 178334, 1785 — 178635, 1792 — 179436, 
1795 — 179637 şi 179938. Începutul secolului al 
XIX-lea a fost dramatic marcat de marea epidemie 
de ciumă din timpul domnitorului fanariot loan 

Gheorghe Caragea, dintre anii 1812 — 181439, 
precum şi de epidemiile de ciumă din anii 181540, 
181641, 181842, 1823 — 182543 și, în sfârşit, 1827 
— 182944. 


|. 1. Epidemiile de ciumă 
din Ţara Românească 


(secolul al XVI-lea) 

Între anii 1553-1554, întreg spaţiul românesc a 
fost afectat de o puternică epidemie de ciumă45. 
Despre manifestarea acestei epidemii pe teritoriul 
Ţării Româneşti avem o mărturie documentară 
relativ târzie: este vorba de o carte domnească de la 
Petru cel Tânăr (18 septembrie 1567). Din acest 
document aflăm că preotul Ivan şi soţia sa Stana 
avuseseră grijă, pe timpul ciumei din 1553-1554, de 
bunicii lor Stănilă și Stana46 precum şi de soacra lui 
Ivan, mama Stanei, pe nume Călina4/.. Mai târziu, la 
17 mai 1566, domnul ţării la acea vreme, Petru cel 
Tânăr, a întărit preotului Ivan și soţiei sale Stana 
parte de ocină la Blagodești, în judeţul lalomiţa, 
partea bunicilor lor, împreună cu „toate veniturile 
casei și sculele"48. 

În secolul trecut, Nicolae Vătămanu (1897-1977), 
un medic și un istoric al medicinei românești, 
recunoscut în istoriografia noastră, a considerat că 
cea mai veche mărturie despre manifestarea ciumei 
în Țara Românească ar data din jurul anului 
157549. Dintr-un document intern (12 noiembrie 
1576), aflăm că două surori, Preda și Stanca, își 
părăsiseră în cursul anului respectiv sau în anul 
anterior, familia de teama ciumei, mai cu seamă că 
mama lor și o soră (Calea şi respectiv Maria), se 
îmbolnăviseră deja de ciumă 0. în schimb, sora lor 
mai mare, Dospina, s-a îngrijit nu doar de sănătatea 
celor două bolnave, ci și de creșterea mezinei 
familiei, Calea cea Mică. După moartea fiicei lor, 
Maria, jupâneasa Calea și soțul ei, Sârbu logofăt, au 
hotărât să lase moștenire toate proprietăţile lor, 
celor două fiice care le-au fost alături la „vreme de 
nevoie”, Dospina și Calea cea Mică, celelalte două 
fiice, Preda și Stanca, fiind excluse de la moștenire. 
Astfel, Dospina și Calea cea Mică au primit prin 
„diata” părinţilor lor: jumătate din satul Runcul, din 
judeţul Vâlcea, cu toți vecinii, cu parte din câmp, din 
pădure și din dealul cu vii; ocină și vii la Viţichești, în 
județul Argeş, în locul zis „Piscul Bunei”; parte de 
ocină la Brătianii de Sus (astăzi Brăduleţ), județul 
Argeș, cu vecinii, cu morile și cu doi munți: Drăghina 
și Zbuciumatul. Se mai adăuga la „diată” un sălaș de 
țigani la Runcul-Vâlcea, anume: Oprea cu nevasta 
lui și cei trei copii: Dobra, Marga și MihulS!. Tot 

atunci, în 1575, orașul București ar fi fost cel mai 
afectatS2. 

Dintr-un document datat 16 octombrie 1580, 
aflăm că Stana, soacra lui Oprea din Miroși, judeţul 
Saac (judeţul Săcuieni sau SecuieniS5, denumire 
dată în urma populaţiei amestecate de români şi 
secui veniţi din Ținutul Secuiesc) murise în timpul 
epidemiei de ciumă din 1575 iar acesta din urmă îi 
plătise „toate slujbele și pomenile și datoriile ei 
toate”, cheltuind suma de 450 aspri. Drept urmare, 
Mihnea al II-lea, domnitorul Țării Românești, i-a 
întărit la data mai sus menţionată, lui Oprea și soției 
sale Stana, partea de ocină a soacrei acestuia, la 
Căţelești, judeţul SaacS4. 

Tot în anul 1580, domnitorul Mihnea al II-lea 
întărea jumătate de ogor în Poieniţă, județul Miroși, 
lui Stănislav şi fraţilor lui, pentru că au Ing/epăl doi 
fraţi ai unei anume Grădină, morţi de ciumăS5. 


|. 2. Epidemiile de ciumă 
din Ţara Românească 


(secolul al XVll-lea) 

Pe timpul domniei lui Radu Şerban, în 1603, Ţara 
Românească a trecut printr-o ea foarte grea: 
ciumă, invazie de lăcuste şi foamete 6. Tot în 1603, 
respectiv la 28 decembrie, murea de ciumă și 
doamna _ Stanca, soția domnitorului Mihai 
ViteazulS, ngropață în biserica episcopiei din 
Râmnicu Vâlcea58. 

În 1637 a fost semnalată din nou epidemia de 
ciumă în Țara RomâneascăS%9. La 12 martie 1637, 
un anume Nedelco dădea lui Gligorie un pogon de 
vie în dealul Săsenilor, unelte şi bani, „ce va afla în 
casa frățâne-so lu Tudor, ce va fi în cast, tot si fie a 
lui, iarî Gligorii sf intre în casa frățâne-meo lu Tudoru 
si-l scoţi fimeia și feciorii sî-i ducă si-i îngroape, că 
au murit de ciumi, ci nu s-au aflat nime si intre si-i 
scoţi să-i îngroape... Și au intrat de i-au scos pre 
cumnată-mea și pre feciorii ei și i-au îngrupat”60. 

Un zapis din 3 aprilie 1641 a consemnat în mod 
indirect o epidemie de ciumă în prima parte a 
domniei lui Matei Basarab (probabil tot în anul 
1637). Aflăm, așadar, că Anghel logofăt din 
Sărăcinești, judeţul Vâlcea, s-a îngrijit de 
înmormântarea vărului său primar Pârvu din 
Mihăești, a mamei sale Neacșa, a soacrei sale 
Stana precum și a trei fii, toți morți de ciumă. Anghel 
logofăt ar fi dat din agoniseala lui pentru toate 
aceste înmormântări, suma de 6 000 de aspri. În 
plus, el ar fi plătit și o datorie mai veche a vărului său 
decedat, în valoare de 4 000 de aspri6!. 

Tot în 1641, respectiv la 27 octombrie, Petru 

Bogdan Baksic, călătorind prin Țările Române, 
consemna următoarele: „Călugărul Andrei din 
Lesina, care s-a numit apoi Bogoslavic, a fost 
călugăr observant de-al nostru [...], stătea la 
mănăstirea din Zelezna când a venit veste din Țara 
Românească cum că cei trei călugări ai noștri 
muriseră de ciumă la Târgoviște, și domnul Radu 
scrisese să se trimită alţi călugări”6 

Stan Zamăneagră din Răducești, judeţul 
Râmnicu Sărat lăsa, la 4 mai 1649, celui care l-a 
îngrijit la vreme de boală, respectiv lui Neagoe 
Căpitan din Topliceni, „toate moștenirile lui și viile și 
locul de casă”, căci toată familia lui Stan fusese 
decimată de ciumă63. Aflăm din documentul 
respectiv faptul că Neagoe căpitan și soția sa Elina 
au plătit preotului Anghel din București suma de 
1600 de aspri pentru înmormântarea și pentru 
pomenile lui Stan Zamăneagră64. 

În Ţara Românească, Cronica cantacuzinească, 
redactată la mijlocul secolului al XVII-lea, pomenea 
despre pedepsele trimise de Dumnezeu pentru 
„nebunia” dorobanţilor şi seimenilor care se 
răsculaseră în 1655, pedepse constând în robie, 
ciumă de 3 ani, foamete, şi în principal „multe boale 
şi nevoi grele şi în tot chipul de bube"65. Ciuma 
provocase numeroase pierderi de vieţi mai cu 
seamă în „ceata dorobanţilor” din cele două 
reşedinţe domneşti de la Bucureşti şi Târgovişte, 
deoarece „adevărat la aceste două târguri era 
spurcăciune multă de voie şi asemănară Sodomului 
şi Gomorului"66. 

Un document din 27 septembrie 1657 amintește 
de o epidemie de ciumă din vremea lui Mihai 
Viteazul, când un anume Pătru Epure adeverește 
popii Neguţu și fiilor acestuia că i-a dat niște meri, 
„în zilele lui Mihai, când se murea de ciumă și când 
i-a murit soţia și trei copii necuminecaţi"67. 

Ciuma este semnalată și între anii 1658-1659, 
astfel că „(...) din pricina răutăţilor de sub Mihnea 
Vodă, care năzuia și el să scuture jugul turcesc și nu 
atrase asupra orașului decât turci, tătari și ciumă, 
viile sunt rase în pajiște până la ultimul fir de viţă”68. 
În 1659, conform consemnărilor cronicarului 
Constantin Căpitanul Filipescu, epidemia de ciumă 
a cunoscut o perioadă de stagnare: „După multă 
răutate și foamete ce era, și ciumă, au dat 
Dumnezeu pace, și bilșug în toate, și sănătate, că s- 
au făcut grâu mult, mei mult, vin, și alte bucate, cu 
care-și rădică săracii nevoile. Și așa pe drept 
cărmuia norodul bine, și era Domnul judecător drept 
și milostiv, și gingaș întru toate lucrurile lui, și 
nemăreţ."6 

În 1660, o epidemie de ciumă a izbucnit din nou, 
făcând numeroase victime, în rândul populaţiei din 
București și din Târgoviște „făcându-se moarte 
nespusă”! “. Cronicarul Nicolae Muste consemna în 
același an că pe acea vreme „s-au făcut foamete 
mare în Țara Românească". 

Epidemia de ciumă din 1660 este menţionată şi 
de cronicarul Constantin Căpitanul Filipescu: „Pre 
acia vreame fiind multe răzmirițe de oști, s-au făcut 
foamete mare în ţară, și pentru că să măniese 
Dumnezeu pre Rumâni, de atătia nebunii și morţi de 
făcuse, au trimis și ciumă, de muria foarte rău.”/2 

În anul următor, 1661, epidemia de ciumă se mai 
potolise, conform cronicii lui Constantin Căpitanul 
Filipescu: „Viind Grigorie vodă în Țera Romiînescă, 
la anul de la zidirea lumei 7169, în urma tătâne-seu, 
au găsitu țera stricată de atîte răutăţi, ce-i veniau 
asupra din nebuniile Munteniloru, și din rea 
chivernisela domniloru: Constantin Vodă o purtase 
reu, Mihnea Vodă și mai reu, şi remăsese datorie 
multă de la Mihnea Vodă. Ce se mira ce se facă, 
haraciul Împeretescu se lu dea, au datorie să 
plătescă, că-i era tote împrotivă. Deră după nouru, 
vine şi seninu: dupe fomete și ciuma ce era, au datu 
Dumnezeu pace și belșugu și sănătate, că s-au 
făcutu grîul, mălaiul, și vinul, și alte bucate, cu care 
își ridicară săracii nevoile"73. 

Conform unei menţiuni făcute de cronicarul 
Nicolae Costin la 8 aprilie 1669, numai într-o singură 
familie au murit de ciumă zece membri/4. O anume 
Mușa a fost nevoită să își vândă ocina ca să aibă 
bani pentru înmormântarea celor zece membri ai 
familiei: „dă mi-am pomenit feciorii, 10 feciori, cari 
au fost a lui Crăciun ș-au murit toţi de ciumă”"75. 
Cronicarul a mai consemnat că în aceeași lună, unui 
anume Micle din București îi fugise fiul pe nume 
Vasile “di când cu ciuma"76. 

Cronicarul lon Neculce consemna în 1674 despre 
epidemia de ciumă care făcea ravagii în rândul 
populaţiei bucureștene, astfel că: „s-au scornit o 
ciumă mare în totă țera în dzilele acestui Domnu la 
anulu 7183, de la luna lui iunie, ş-au ţinut păn la 
Genaru. Și au muritu mulţi omeni, cîtu nu-i puteau 
îngropa, și-i aruncau prin gropi de-i năruiau” 7, 

Epidemia de ciumă din 1674 s-a manifestat şi în 
anul următor. De frica molimei, domnitorul 
Gheorghe Duca s-a retras în 1675 în casa lui Vlad 
Comisul Cocorescul din satul Cocorăşti, judeţul 
Prahova, rămânând acolo până la Bobotează 8 
Cronicarul Radu Popescu a consemnat despre 
acest eveniment următoarele: „lar despre toamnă, 
viind și Vodă de la oaste, necutezând să meargă la 

București, pentru ciumă, s-au dus la Cocorăști, 
acolo, până la Bobotează au șăzut după s-au dus la 
București, că să potolise ciuma”79. Despre acest 
eveniment a scris și cronicarul Constantin Căpitanul 
Filipescu, care consemna în același an că: „Aicia în 
țară erau lăsaţi Caimacami: Stroe Vornic, Radu 
Creţulescul, Vâlcul Vistier; carei fugind den loc în loc 
de frica ciumii ( că-ntracia vară era în toată ţara), i- 
au găsit Hrizea Vistier pre Caimacami la Făntănele, 
și acolo au făcut așăzământ de haraci. lar de spre 
toamnă, viind și Duca Vodă de la oaste necutezând 
să meargă la București, pentru ciumă, s-au dus la 
Cocorăști: acolo până la Bobotează au șăzut; deci 
s-au dus la Bucureşti că să potolise ciuma”80. 

Evenimentul a mai fost consemnat de către 
cronicarul Nicolae Costin pe 6 decembrie a 
aceluiaşi an, astfel că: „Mihaiu biv vel spătar 
scăpase așis. Din Rădvan, era Domnia fugită, că 
era omoru mare de ciumă în Bucuresci, ţinându-i 
jupânesa lui pola trâmbariului despre partea ce erau 
paznic"8 , 

Epidemia de ciumă a continuat până anul 
următor, astfel că în 1676, fugeau de frica ei din 
București ispravnicii scaunului, anume Badea 
Bălăceanu vel vornic, Radu Creţulescu vel logofăt, 
Hrizea vel Vistier și Constantin Brâncoveanul vel 
agă82. Orașul a rămas pustiu până în primăvara 
anului 1677, cînd epidemia de ciumă a încetat83. 

O nouă epidemie de ciumă a apărut un an mai 
târziu, astfel că într-un document datat 7 mai 1678, 
Crăciun și Stanciu, doi fii ai unui anume Stan din 
Bănulești, vindeau lui Tudor logofăt partea lor de 
ocină pe suma de 10 taleri, „pentru că la nevoia 
noastră și la lipsa noastră, el ni-au căutat. lar 
fecioriile noștri au văzut că slăbim și ni ajungi boala 
de ciumă ni-au nepustiitu să ne mănânce căinii și au 
fugit”84. 

La 13 iunie 1684, Mușa lăsa o diată către 
cumnata sa Stana prin care îi lăsa toată averea 
înainte să moară în urma îmbolnăvirii de ciumă85. 
Conform zapisului Mușei, „ (...)la vreme de moarte, 
lovindu-mă ciuma și murind și Mihăilă bărbatul mieu 
și văzându că voiu să moriu şi eu de ciumă și 
nimene din omenii miei nu să apropriară de mine, 
numai leica Stana, cumnată mea”. Conform 
documentului, Mușa lăsa cumnatei sale toată 
averea să o vândă și să o dea drept pomenire 
bisericii Sfântul Gheorghe cel Vechi86. Epidemia de 
ciumă lovește din nou Bucureștiul în anul 1689, în 
timpul domniei lui Constantin Brâncoveanu „iar 
noi epidemii au fost semnalate câţiva ani mai târziu, 
în 169388 și 169789 (conform unui document din 

1697, în timpul epidemiei din acel an murise din 
cauza ciumei și soţia lui Duca Vodă, respectiv fata 
lui Constantin Brâncoveanu90) iar într-un document 
din 3 aprilie 1698, un anume popa Atanasie din 
Râmnic, de la Biserica din Deal, oferea episcopiei 
din Râmnic un teren și o vie ce aparținuseră familiei 
unchiului său, morţi toţi în timpul epidemiei de ciumă 
din anul anterior: “pun pământ de loc în câmp de 
arătură și o viișoară la Olteni că întâmplându-se 
unchiu-meu lui Tănasie diiaconul și frățâne-său... și 
toatei casei lor moarte năpraznică de ciumă (ciuma 
din 1696 — 1697) de au murit toți de n-au rămas 
nimene dentr-ănșii, făr de căt o copilae mică”91. 


Note: 

Depărtarea și timpul - 
un roman scris de Mihail Diaconescu 


dr. Marin TOMA 


Motto: Ca să scriu, eu trebuie să pricep legăturile dintre lucruri. Toată istoria și, bineînţeles, și istoria 
unui singur om arată șiruri de fapte. Faptele se leagă însă foarte strâns între ele. Sunt dator așadar să 
pricep izvoarele lor. De ce se înfruntă oamenii? Bineînţeles, pentru că au păreri deosebite sau firi 
deosebite sau pentru că se urăsc. Dar de ce se urăsc? Pentru că sunt nemulţumiţi unii de alţii. Dar ce 
este nemulțumirea? Mie mi se pare că nemulțumirea este, în bună măsură, iscată de teamă. Dar de ce 
este atâta teamă pe pământ? De ce trăim mereu într-o lume de spaime? De ce trece lumea întruna de 
la nădejde la spaime și iar la nădejde? E o rânduială și o legătură în asta așa cum este între bine și rău, 
între sus și jos, haos și facere, dreapta și stânga, viaţă și moarte? 


Privind și răsfoind, înainte de a începe scrierea 
acestei recenzii, volumele din bibliotecă scrise de și 
despre marele romancier Mihail Diaconescu, mi-am 
amintit și de prima întâlnire cu acesta, acum patru 
ani şi jumătate. O întâlnire din rândul acelora care îţi 
schimbă viața. Acele clipe, depărtate în timp de 
acest moment prezent, au fost urmate de altele, la 
fel de pline de emoții și de trăiri culturale. Dintre 
toate textele scrise de romancierul din Vulturești, 
romanul Depărtarea și timpul îmi este, poate, cel 
mai drag. Sunt, desigur, subiectiv. Motiv pentru care 
cu greu aș putea să explic de ce paginile scrise de 
Mihail Diaconescu despre timp, depărtare, criteriile 
istoriei și personalitatea lui Dionysius Exiguus îmi 
produc atâta bucurie când le lecturez. Despre 
roman însă, pentru început, îl las (așa cum am făcut 
și cu prilejul altor recenzii) pe autor să ne 
vorbească. În interviul acordat în 2015 Rodicăi 
Lăzărescu pentru revista PRO SAECULUM și 
publicat și în volumul Dialoguri și meditații 
metafizice despre literatură, muzică și artele plastice 
(București, 2015, pp. 59-73), întrebat despre 
romanul Depărtarea și timpul, Mihail Diaconescu 
mărturisește: 


Am scris despre Dionysius Exiguus pentru că 
personalitatea și opera lui nemuritoare mă obsedau. 
Mergeam pe stradă, la București, sau pe ulițele și 
dealurile satului Vultureşti, unde stau vara, sau prin 
muzee și expoziţii, prin diverse orașe, și, fără să 
vreau, gândul meu se muta pe neașteptate, de la 
ceea ce vedeam și auzeam, la epoca dacoromană 
și la personalitatea lui Dionysius Exiguus din Școala 
Literară de la Tomis. Opera lui a lăsat urme 
profunde și definitive în cultura universală. Dovadă- 

(Mihail Diaconescu - Depărtarea și timpul) 


sistemul dionisian în teologia mistică, operele lui 
calendorologice și crearea erei creștine, pe care în 
zilele noastre o utilizează oamenii de pretutindeni, 
indiferent că sunt sau nu creștini; contribuţiile pe 
care le-a avut în istoria dreptului canonic, fondat 
chiar de el, și în alte domenii. El a fost un geniu 
polivalent și universal. Mi-ar fi plăcut să scriu despre 
Dionysius. Dar cum să scrii despre un geniu care te 
copleșește? Geniul te face sfios. Te face să fii 
conștient de faptul că puterile tale sunt limitate. Te 
face smerit, cum spun monahii. Am trăit stări 
paradoxale. Pe de o parte, am dorit dureros de 
intens să-l evoc pe Dionysius Exiguus într-un 
roman. Pe de alta, conștiința mea literară și 
conștiința istorică îmi spuneau clar că nu-mi este 
permis să vulgarizez personalitatea unui geniu într- 
o suită de capitole epice. Un geniu îl poate strivi pe 
scriitorul care are îndrăzneala nesăbuită să-l evoce 
epic. Ca să-l pot evoca totuși, am recurs la un 
artificiu. La început am ezitat, apoi mi-am permis să 
utilizez acest artificiu. L-am evocat pe Dionysius 
Exiguus în anii săi tineri, când își căuta drumul în 
viață, în știință, în cultură, când nu devenise un titan 
al culturii universale și nici sfântul Dionysius 
Exiguus. Să compui un roman despre un tânăr sfios, 
sensibil și neliniștit este mult mai ușor decăt să scrii 
o evocare literară despre un titan al culturii care este 
și sfânt. Ţin foarte mult la Depărtarea și Timpul. 
Este, cum se spune, un roman care mă reprezintă. 


De altfel, acestea nu sunt singurele pagini scrise 
de Mihail Diaconescu despre marele teolog 
Dionysius Exiguus. Romancierul din Vulturești 
analizează opera și viața lui Dionysius în alte două 
mari scrieri ale sale: Antologie de literatură 

biblioteca ŞP scolarului 


MIHAIL 


DIACONESCU 


DEPARTAREA 
SI TIMPUL 








Editura Eminescu 











dacoromană (pp. 208-256 în ediția din 2003 editată 
de Casa de Producţie și Editură Corifeu din 
București) și monumentala Istoria literaturii 
dacoromane (ediţia Editurii Fundaţiei Internaţionale 
"Mihai Eminescu”, București, 2013, pp. 556-573). 
De menţionat că de curând (2018), la editura 
Polirom, a apărut o ediţie bilingvă cuprinzând două 
dintre operele lui Dionysius: Despre numele divine 
și Teologia mistică (traducere din limba greacă şi 
introducere de Marilena Vlad). Nu în ultimul rând, de 
amintit o apariţie editorială și mai importantă: 
romanul Depărtarea și timpul a fost tradus și 
publicat în limba italiană anul trecut la Editura 
Rediviva sub titlul Lo spazio e i] tempo. 

Romanul Depărtarea și timpul este un roman ce 
poate fi citit de multe ori și înțeles din și mai multe 
direcţii. Este un roman istoric, este o lectură care 
încântă sufletul și mintea, este evocarea marelui 

creștin și om de cultură Dionysius Exiguus, este o 
punere în lumină a extraordinarei bogății culturale și 
bisericești reprezentată de Dobrogea acelor secole, 
este o frescă a istoriei perioadei de sfârșit a lumii 
antice în spaţiul românesc și bizantin, este o 
pledoarie pentru cercetarea temeinică a adevărului 
istoriei din perspectivă  pluridisciplinară etc. 
Depărtarea și timpul ne arată în multe dintre 
paginile sale, prin dezbaterile dintre tinerii Felix, 
Eudoxius și Dionysius, prin dialogurile acestora cu 
Herakleones, magister Petru, precum și cu alți 
ierarhi creștini, cât de importante sunt criteriile și 
metodele temeinice de lucru atunci când un om are 
de cercetat și de scris o istorie. În aceste pagini 
regăsim totodată și metodele pe care sunt sigur ca 
autorul le-a folosit la redactarea romanelor sale 
istorice, romane care unite ne redau nouă acea 
fenomenologie epică a spiritualității românești. 


Încrederea sau este desăvârșită sau nu este de 
loc. Mă gândesc anume că pentru a scrie așa cum 
trebuie istoria mai marelui nostru va trebui să-i 
cercetăm anii vieţii, faptele mai puțin cunoscute, 
actele private, epistolele,  înscrisurile vechi, 
papirusurile și tăblițele cerate păstrate în arhive, 
spițele neamului, vom merge însă şi prin locurile pe 
unde au trăit și au murit înaintașii stăpânului nostru, 
vom vedea pietrele de mormânt — tituli sepulcrates- 
sau vom ajunge, poate, la actele publice, legi, 
hotărâri ale senatului, edicte, tituli militares, ba chiar 
și la listele obișnuite în orice casă în care se ţine 
bine socoteala lucrurilor mari și mărunte. Din 
obișnuitele._tituli instrumenti domestici ies uneori 
adevăruri nebănuite. Pornind de la toate acestea și 
de la multe altele, istoria trebuie să se întemeieze 
pe dovezi, adică pe fapte, pe adevăruri de neclintit. 
Fericitul Augustin spune la ale sale Soliloquia că 
adevăr este ceea ce este- Verum est id quod. La 
acestea fericitul leronim adaugă în Epistola către 
Rusticus că adevărului nu-i place să stea ascuns în 
unghere, nici nu vorbește pe șoptite, ci, dimpotrivă, 
se arată în lume întemeiat pe dovezi. Nu uit nici de 
învățătura vestitului Lactantius Cecilius potrivit 
căruia adevărul străbate timpurile prin însăși tăria 
sa. Cum am putea cerceta adevărul dacă nu ni se 
dăruiește încrederea? Înțelegem că suntem chemaţi 
să scriem o lucrare menită să străbată timpul. Ne 
amintim deci în chip firesc de Tucidide care credea 
că avea datoria să scrie o lucrare menită să înfrunte 
veșnicia, nu doar o poveste plăcută, pentru 
desfătare și clipa de față. Tot Tucidide adaugă că 
istoria adevărată este un lucru trainic, de veșnic 

folos. Fiind adevăr și cunoaștere, înlănțuire logică 
de fapte bine dovedite, istoria este și carte de 
învățătură. Este poruncă etică. O istorie fără 
învățătură etică nu-și are rostul. Fiind o știință cu o 
stare anume, istoria este totodată adunare de multe 
alte științe, fiecare în parte întemeiată pe dovezile 
sale. De la Lucian din Samosata mai știm că 
istoricul trebuie să fie pătrunzător, în stare de a 
îmbina fericit mărturiile care pot dovedi ceva... 

- Dar e nevoie de toate acestea pentru a scrie 
istoria vieţii unui om? 

- De acestea și de multe altele, mai ales de 
filosofie, rosti Dionysius. Dacă noi înșine nu suntem 
încredințați de un adevăr, cum îi vom putea 
încredința și pe alţii? Noi nu uităm că istoria e 
demonstrație, adică lucrare logică pentru 
întemeierea deductivă a adevărului dintr-un enunț. 
În demonstraţie niciun argument nu este de prisos. 
Tot de la Lucian din Samosata știm că orice istorie 
este o lungă poveste. Această poveste trebuie să fie 
însă închegată, întreagă, întemeiată pe logică și pe 
fapte de netăgăduit... 


Mai mult decât rândurile de mai sus, prin 
personajul său principal, Dionysius Exiguus, aflat în 
paginile romanului în tinereţile sale și într-o călătorie 
de descoperire de sine și a lumii și a adevărurilor 
acesteia, Mihail Diaconescu ne conduce cu abilitate 
și răbdare prin discursuri de filosofie a istoriei, prin 
întrebările profunde pe care mai toți oamenii şi le-au 
ridicat cândva, la acel criteriu suprem, criteriu care |- 
a ajutat și pe Dionysius să creeze era creștină 
(descoperit lui prin uniunea fizică și sufletească cu 
Marta): iubirea. Ce altceva este lisus Hristos în afară 
de iubire? 


Vreau să pricep, mărturisi Dionysius, cum pot fi 
amestecați oamenii obișnuiți în marea istorie. Dacă 
măsurăm răstimpul zilelor noastre cu adâncimea de 
necuprins a istoriei înțelegem cât suntem de 
neînsemnațţi. Gândindu-ne pe noi înşine în legăturile 
mari şi mărunte ale vieţii noastre, ne pierdem vrând- 
nevrând în cugetări cu privire la soarta omului și a 
lumii întregi. Legătura dintre noi și istorie pare a fi cu 
totul tainică, ascunsă puterii de judecată. Și totuși 
legătura aceasta este foarte puternică. Istoria se 
face prin oameni. După ce înțelegem aceasta, o altă 
întrebare se ridică însă îndată, cu și mai mare tărie. 
Care este locul nostru în curgerea năvalnică a 
istoriei? Plutim în mijlocului șuvoiului? Lovim stavile 
și răzbim mai departe? Sau suntem purtați în neștire 
de apele tulburi ale vieții ale timpului prin care 

străbatem? Sunt mulţi oameni la care înțelegerea 
aceasta se preface îndată într-o aspră voință, 
îndreptată stăruitor spre o ţintă. Acești oameni vor 
sa facă istorie, să fie neapărat în mijlocul sau în 
capul șuvoiului. Așa este, de pildă, Herakleones. În 
istoria lumii curgem cu toţii. Cei mai mulţi se mișcă 
însă anevoie, la fund, amestecați cu noroiul și 
întunericul, fără să-și dea seama ce fac și încotro se 
îndreaptă. Mai mult, chiar, se bucură să nu fie în 
fruntea celor ce lovesc în zăgazuri, să nu se 
primejduiască. Ei vor înadins să se piardă la 
margine sau în mâlul adâncurilor. Dacă pricepem 
toate acestea, o altă întrebare se ridică însă îndată. 
Și anume: locul. Locul nostru... unde se află? Stăm 
în noroiul adâncului, la întuneric, sau în plină 
lumină? Care-i locul nostru în istoria lumii? Ce 
facem noi cu această istorie? Cu locul nostru? 


De la noi la alţii este deopotrivă depărtare, 
precum și timp necesar pentru a o parcurge. Este 
depărtare fizică și e mai ales depărtare sufletească. 
Și mai presus de acestea, de la ce credem că știm 
despre noi la cine suntem noi în adevăr e poate 
depărtare și mai mare. Doar că aici, poate, dacă 
alegem, timpul pentru a o parcurge e împlinit cât am 
clipi din ochi. Și singurul criteriu și singurul adevăr 
este iubirea necondiționată. 

MOTORSPORTUL ARGEŞEAN 
SE CONJUGĂ LA... TRECUT (XXIII) 


INCEPUTURILE 


Acesta este nimeni altul decât Dacian Banca 
(„Puiu”), născut la Cluj-Napoca, în primăvara lui 
1953. 

Pasiunea pentru automobilism şi-a descoperit-o 
încă din copilărie, favorizat fiind de posedarea de 
către tatăl său a unui autoturism personal. Lucru rar 
în acei ani. Acesta i-a insuflat pofta de competiţii, 
având un adevărat cult pentru cei care le practicau. 
După părerea tatălui, însuşită de Dacian, 


„automobilismul este un sport al aristocraților”. O 
observaţie corectă, întrucât printre clujenii care se 
ilustrau în curse se aflau destui aparţinând elitei 
oraşului. 








Dacian „Puiu” Banca 
alias „istoria vie a raliurilor”. 

ing. Nicolae COSMESCU 


Debutul s-a produs în toamna lui 1974, la Raliul 
Castanilor, unde a terminat pe locul trei la clasă, la 
volanul unui Fiat 850. Însă, prima sa participare 
relevantă a avut loc la ultima etapa a C.N.R din 
1975, când l-a înlocuit pe navigatorul lui Laurenţiu 
Borbely, virtual campion absolut. După spusele lui 
Dacian, ei au bătut toate probele, deci şi raliul, dar 
câteva pene minore, tratate însă cu meticulozitatea 
caracteristică pilotului, le-au adus multe minute de 
penalizare, motiv pentru care Banca nu e de găsit în 
top trei-ul acelei competiţii. Însă, spune tot acesta, 
în 1975 a fost campion cu echipa C.S.U Braşov. lar 
un an mai târziu, lângă Mihai Mureşan, câştigă 
prima competiţie majoră, hors championnat: Raliul 
Avram lancu, aflat la ediţia inaugurală. 

Lecţiile de pilotaj fiind de acum deprinse, Banca a 
decis ca în 1977 să treacă la volan. Dar cum la Cluj 
toţi erau piloţi, îşi alege drept navigator... o femeie: 
Lucia Avram Cojocaru! Alături de care realizează un 
sezon stupefiant pentru un debutant: locul nouă în 
clasamentul general anual!!! Şi doar puţin a lipsit să 
nu iasă chiar campion al clasei sale, în care 
obținuse victoria la Raliul Zăpezii. Acel „puţin” ce a 
făcut diferenţa a fost un capriciu al navigatoarei, 
care a preferat un concediu pe litoral participării la 
cea mai importantă şi galonată competiţie din 
calendar!? Şi unde mai puneţi că maşina clujenilor 
era automobilul Luciei, ce acuza câteva zeci de mii 
de km! 


PASUL 
CĂTRE ECHIPA UZINEI 


Dacian Banca a realizat un sezon incredibil 
pentru un debutant, încununat cu acel loc în 
clasamentul general anual!!! O ispravă ce nu-i la 
îndemâna oricui. Însă, ceea ce l-a impresionat 
hotărâtor pe Scobai, şi a decis să-l racoleze în 
echipa IAP, nu a fost această performanţă. Ci o cu 
totul alta. Ce-i drept minoră, dar cu rezonanţă şi 
implicaţii în viitor, ce nu-i puteau scăpa unui avizat 
precum Ovidiu. Momentul care i-a atras atenţia a 
fost o probă specială din Raliul Dunării-Dacia, ce s- 
a desfăşurat în zona Clujului. „Atunci mi-am zis, 
spune Scobai, un astfel de om e bun în echipă”. 

Aşa că, din anul 1978, Dacian îşi începe o lungă 
carieră sub culorile Daciei, în cadrul căreia îi este 
ataşat Dan Zărnescu, ce-şi făcea tocmai atunci 
debutul ca navigator. Dacian mai ieşea în evidenţă 
şi prin aspectul fizic. Figură adolescentină, longilină, 
plăcută. Dar extrem de subţirel, încât, zicea 
Zărnescu, „dacă vântul ar fi bătut mai tare, îl lua pe 
sus”. 

Prima lor cursă a fost la Braşov, şi nu a trecut 
neobservată. Din contră, debutul a fost suficient 
de... zgomotos. Cu foarte mulţi decibeli, datoraţi 
pierderii tobei de eşapament pe o probă de 
clasament. Şi dacă aşa au ajuns la finiş, oficialii, 
într-un exces de zel, i-au descalificat. Dar cum 
Dacian era un excelent cunoscător al regulilor 
jocului, un legist, a făcut „ape!”. lar Biroul Federal a 
decis repunerea în drepturi a echipajului. 
Conjugarea talentului celor doi i-a condus la trei 
victorii la clasă, încununate la final, cu titlul naţional! 
Lista învinşilor conţinea nume rezonante, rostite cu 
adevărată evlavie de către competitori, precum cele 
ale lui lancovici şi Vezeanu, cuplul cel mai de 
succes al ultimilor ani! 


CONVERTIREA 
CA... NAVIGATOR 


După care drumurile lor se despart, în maşina lui 
Banca urcând Mălăuţ, urmare a unei adevărate 
rocade făcută cu Zărnescu. Lângă acesta, clujeanul 
nu mai obţine niciun titlu naţional, însă devine 
campion... balcanic la clasă! Rezultat ce va fi 
determinant în „înnobilarea” sa cu titlul de maestru 
al sportului. 

Şi din nou schimbarea navigatorului. Dar 
performanţele se încăpăţânează să apară. Nici 
revenirea lui Mălăuţ alături de el, după un sezon 
dezastruos, nu e de natură să mai salveze ceva. 
Banca este captivul unei adevărate serii negre, din 
care se vede tot mai puţin. 

Deficitul de performanţă îl ajută pe Scobai în 
convertirea acestuia spre navigaţie. Dacian a 
acceptat surprinzător de repede propunerea. Fără 
prea multe comentarii. În fapt, el este un individ 
extrem de disciplinat şi un fin observator. Care a 
apreciat tot ce făcuse până atunci echipa pentru el, 
şi „s-a complăcut” în noua postură. Cuvântul citat îi 
aparţine lui Zărnescu, care a ţinut să mai precizeze 
că Banca „a devenit navigator când au venit alţii în 
echipă. Nu neapărat mai buni, însă agreaţi de unii 
poli al puterii!!”. Afirmaţie suficient de revelatoare. 

De ce a acceptat, ne spune chiar cel în cauză: „am 
rămas în sportul pe care voiam să-l fac şi m-am 
străduit să fac performanţă”. 

Da, aşa au stat lucrurile, deşi ca pilot, aceeaşi 
„sursă” ne spune că era „catalogat de la mediu în 
sus”. Oricum, lipsa unor cifre de sprijin din 
palmaresul său recent  facilitase sarcina 
conducătorilor piteşteni. 

Lângă Constantin Ciucă, un nou venit în echipă, 
Dacian s-a reîntâlnit, după câţiva ani de crunt 








După un sezon de-a dreptul excepţional, 
alături de Lucia Avram Cojocaru, Banca a 
fost „înrolat” în echipa IAP. 

absenteism, cu prima treaptă a podiumului unui 
clasament general, la Tulcea. După care, la 
revenirea lui Urdea, constrâns de probleme 
personale la începutul sezonului din 1982 să 
absenteze, Dacian Banca a fost urcat în maşina 
braşoveanului! 


ACCEDEREA 
ÎN „ÎNALTA SOCIETATE” 


Cine era Gheorghe Urdea, zis și „Dodo”? Un 
mare pilot brașovean din prima jumătate a anilor 
'80. Era extrem de talentat, dar în aceeași măsură 
capricios. Caracteristica sa era însă disculparea de 
orice „contribuţie” la cedarea tehnicii. De fiecare 
dată pleda nevinovat. Întotdeauna arunca anatema 
pe orice altceva, indiferent care erau cauzele reale. 
Scobai afirmă şi că era întrucâtva şi „clevetitor”. 


Chiar dacă o făcea cu eleganţă. “Da, zicea Urdea, 
maşina e bună. Dar a lui Balint e mai bună”. Şi 
pentru a-i elimina orice dubiu cum că maşinile ar fi 
preparate diferit, întrucât ar fi putut exista interese 
personale în acest sens, și în ciuda regulei după 
care se guverna echipa, i s-a dat autoturismul la 
Braşov, să-l pregătească singur. Urdea fiind 
mecanic auto la service-ul universităţii. Rezultatul 
ni-l spune tot Scobai: „N-a reuşit nimic peste ce se 
făcea la Colibaşi”. Altfel, Urdea „era la fel de talentat 
ca şi Ștefan Vasile”, declară un „martor” avizat. 

La revenire, sezonul se va dovedi mai puţin 
probant pentru Urdea. Deși îl avea alături pe fostul 
pilot Dacian Banca. Cu care va obţine totuşi câteva 
rezultate notabile, încununate de victoria într-un 
Raliu al Castanilor, în urma unui adevărat duel cu 
Ştefan Vasile. Pe care-l învinge cu doar şapte 
secunde!! Dacă ne gândim că bucureşteanul a făcut 
pană de cauciuc pe o probă specială, ne putem uşor 











Primul titlu de campion, la clasă, al talentatului şi promiţătorul pilot Dacian Banca, l-a reușit 
în compania debutantului Constantin Zărnescu (cu pulover alb, pe treapta cea mai înaltă a 
podiumului). Un debut en fanfare în echipa uzinei. 

imagina că ordinea la final ar fi putut fi alta. Istoria 
însă reţine doar rezultatul. Nu şi maniera de 
obţinere a lui. Mai mult, cursa respectivă era una 
lipsită de orice interes. Titlurile erau virtual 
adjudecate, încât toate celelalte mari nume, Balint, 
llioaea, E. |. Cristea, declaraseră forfait. Cu toate 
aceste absențe, lui Urdea nu i-a fost prea uşor. 
Pentru că s-a confruntat și el cu... probleme 
tehnice. 

Acesta era, pe scurt, pilotul alături de care a fost 
distribuit Banca în 1982, aşa cum am spus, la 
revenirea acestuia. 

Alături de „Dodo” Urdea, Banca va obţine 
consacrarea supremă a carierei sale, cea de 
campion absolut, petrecută în sezonul anului 1983, 
la bordul unei Dacii Sport. Titlul absolut şi cea mai 
bună plasarea a sa în „topul celor mai buni 10 
automobilişti români ai anului”, pe poziţia a treia, au 
fost performanţele ce i-au permis accesul în înalta 
societate a practicanțţilor raliurilor de la noi. 

CARUSELUL PILOȚILOR 


Colaborarea cu Urdea n-a durat nici ea mult, dar 
povestea lui Dacian continuă. 

După ce s-a separat de „Dodo”, îl vom găsi 
distribuit alături de Nicu Grigoraş, în competiţii 
internaţionale. Cu tot talentul marelui vitezist, 
sezonul din 1984 nu a oferit nimic deosebit. Anul 
următor îl vom găsi tot alături de Nicu Grigoraş, însă 
terminând pe locuri modeste curse de mare 
anvegură ca acel Raliu Acropole, etapa cea mai 
dură pe atunci a campionatului mondial. Singura 
consolare constând în faptul că a fost singurul 
echipaj al uzinei ajuns la final. 

Dar îl vom descoperi şi pe cea mai înaltă treaptă 
a podiumului la Sibiu, alături de inegalabilul Balint. 
Atât de bine se înţeleg cei doi că vor recidiva în 
Harghita. Ambele runde dominate flagrant de noul 
cuplu, în dauna lui Vasile-Scobai, faţă de care pune 
de fiecare dată minute bune. Puiu, despre Balint: 
„intrarea în viraje era îndrăzneață, ieșirea la... 
hazard”! 

AT 


1983 a fost anul consacrării lui „Dodo” Urdea (primul din dr.) drant campion naţional absolut la raliuri. Performanţă realizată cu 
„complicitatea” lui Dacian Banca (al treilea din dr.), dar şi al Daciei Sport, aflată la primul său sezon complet. 

„Puiu” în plină acţiune. 


























Turul Europei. Alături de Nicu Grigoraș, aflat la comenzi. 

Nici asocierea Balint-Banca, altfel de succes, nu 
va dura. Un nou comeback a lui Zărnescu duce iar 
la o redistribuire a cărţilor. Cum Urdea nu mai e, 
locul acestuia în echipă e oferit lui Măcăneaţă, un 
cvasidebutat la ora aceea!! Care-l primeşte în 
drepta pe Banca. Aşa a decis Zărnescu. Şi n-a făcut 
rău, experienţa de pilot de performanţă a lui Banca 
ajutându-l mult pe Cristian Măcăneaţă. Zis și „Mac. 

Lângă „Mac”, Banca a stat câţiva ani buni, de 
lupte grele, într-o grupă infernală, în care evoluau şi 
Oltcit-urile uzinei craiovene. Succese au mai fost, 
dar numai pasagere, şi doar la grupă. În rest, mai 
mult calvar faţă de strălucirea în care trăise odată. 

Finalul lui 1991, când din echipa uzinei se 
retrăseseră şi Scobai, şi Zărnescu, aflați în 
dezacord cu noul şef al competiţiilor de la Colibaşi, 
îl conduce și pe el la părăsirea echipei. Servise 
interesului acesteia nu mai puţin de 14 ani. lar la 


primele raliuri ale următorului sezon n-a mai figurat 
printre participanţi. In schimb, devenise un extrem 
de avizat spectator. 


CE-A URMAT NU MAI ARE 
DE-A FACE CU ARGEȘUL 


însă unul ca el nu putea rămâne prea mult 
departe de atmosfera de competiţie, şi spre finalul 
lui 1992 îl găsim alături de un alt pilot din „perimetrul 
transilvan”, Dorin Toma. Zis şi el tot... „Dodo. 
Acesta tocmai plecase de la echipa piteșteană 
Dacia Service Rally (fostă IATSA). Alături de Toma 
reuşeşte chiar în acel sezon să devină campion 
naţional absolut la raliuri! Ce schimbare radicală a 
„muzicii” în cariera sa! Împreună cu Toma vor obţine, 
zice „Dodo”, „vreo douăzeci de titluri”. 














Miercurea Ciuc, 1985. Penultima probă a sezonului. Pe cea mai înaltă treaptă a 
podiumului, Dacian Banca și Ludovic Balint. 

Marc și Dacian Banca, fericiţi pentru 


performanţa juniorului într-un raliu din 2019. 











Ultima maşină din care a fost văzut coborând în 
combinezon de curse a fost cea a lui Florian Nuță. 
Şi a fost dictată de motive personale ale fiecăruia 
dintre ei. Era anul 2003. 

Dar Dacian nu a abandonat lumea raliurilor. A 
continuat să fie prezent la fiecare manifestare a 
genului, ajungând până la a ocupa funcţia de 
director sportiv a lui Marco Tempestini, la ora 
debarcării acestuia în CNR. Mai târziu chiar director 
sportiv la cea mai puternică echipă a ultimilor ani: 
Napoca Rally Academy, și organizator a 14 raliuri la 
Cluj. 

Banca nu neglijează să se ocupe şi de fiul său, 
Marc, navigator și el. Cel mai tânăr participant la 
raliuri la data debutului. Și nu trece mult timp că 
Marc devine, ca și tatăl său, camion absolut! Se 
întâmpla în 2016. 

Aceasta este povestea succintă a celui pe care-l 
consider „Istoria vie a raliurilor”. Pe care chiar el mi- 
a sugerat-o. De la Banca puteţi obţine orice 
informaţie. Dar să nu-l contraziceţi niciodată, ca 
dreptatea e mereu de partea sa, fiindcă a trăit circa 
cincizeci de ani în lumea sportului pe patru roți. 











dna 

















Dacian a 
încântat 
auditoriul în 
convorbirea 
avută cu 
subsemnatul 
în 2019, la 
Centrul 
Cultural 
Pitești. 








Restituiri Pitești nr. 1/2020 











31 — 






3 


/ 5 


Pi 


Le Petit Journal 


i 
af 
ADMINISTRATION a : £ i 
DMINISTRATION. pes CENT.  SUPPLEMENT ILUSTRE ABE.  ABONNEMENTS 
Les manuscris ne sânt pas rendui Sime Annco == Numero 1,527 sei tă nai 
atea Ma to DIMANCHE 28 MARS 1920 pirouioia Coe NA siza a 















LEGENDE 
mozama |- i/as /Pozti să d Atals 
dap zprez Je ratie de Versailles 
un veeseaee AA PC7aD n fantiares ți Etats 


Echelte 






PE PDS 
ti, 00 RN 


ASV LVAN 











Cerna 
La 





a. pu 
PY, “M A I: 
ONag : ABrassa, i Focsani PE 


Pia ze 






PERRă 


i Wa 







Fawoaea sa 
retea 


- 
“ 
.... 
= 









? + d pd, A N 
o [î-] aa: d Tirueva K 
Pta 9 O SA RATA E 


SOFIA eSlivna 
=) ? 


azaniuk 






, N Philippopoli Arania oră 


= > ce , 
EA GRANDE ROUMANIE 
PORTRAITS DU ROI ET DE LA REINE DE ROUMANIE. --- LE BLASON ROUMAIN 


